ועדת הכלכלה, כנסת 19, פרוטוקול מספר 188, 2014-01-29 09:00

אבישי ברוורמן: רבותי, בוקר טוב.

אבישי ברוורמן: אני מתכבד לפתוח את ישיבת ועדת הכלכלה.

אבישי ברוורמן: כבוד שרת הבריאות, יעל גרמן, חברי חברי הכנסת, שר הבריאות לשעבר, למרות שהוא נקרא סגן, יעקב ליצמן, המנכ"ל, פרופסור גמזו, כל מכובדי.

אבישי ברוורמן: אני רוצה להבהיר בפתח דברי שני דברים.

אבישי ברוורמן: א', היום אני רוצה להתקדם עם החוק הזה כי אחד הדברים שאני שם לב אליהם – אני רואה את זה במקומות אחרים – שיש הרבה מאוד דברים שצריכים להתקדם בקריאת החוק ולא מתקדמים כי כל פעם יש מספר קטן של נושאים מרכזיים שעליהם ישנם ויכוחים גדולים, ואז כל שבוע חוזרים הוויכוחים וחוזרים הוויכוחים.

אבישי ברוורמן: קריאת החוק לא מתקדמת.

אבישי ברוורמן: לכן המטרה שלי היום היא ברורה מאוד.

אבישי ברוורמן: יש הרבה מאוד סעיפים שאין בהם מחלוקת, אבל יש כל מיני תיקונים שצריכים לגמור אותם.

אבישי ברוורמן: אני אפתח את הדיון ואתן לשרת הבריאות לומר בקצרה את עמדתה.

אבישי ברוורמן: אני מכיר את עמדתה, שעלתה בפעם שעברה ובעבר גם על-ידי המנכ"ל וכולי, כנגד פרסומים בעיתונות.

אבישי ברוורמן: תהיה אפשרות שהמשרד יקצה סכום מסוים, חמישה מיליון, לפרסומות כנגד עישון.

אבישי ברוורמן: אני מוכרח לומר שאני שוחחתי עם רבים מחברי הכנסת ועם אנשים אחרים.

אבישי ברוורמן: אני רוצה גם להביע חלק מהנקודה, שאני יודע שעישון זה דבר מזיק.

אבישי ברוורמן: אני בעצמי לא מעשן, נלחמתי בזה כל חיי, גם בוושינגטון וגם במקומות אחרים.

אבישי ברוורמן: אבל מצד שני אני מאמין גם בעיקרון המידתיות.

אבישי ברוורמן: העיתונות הישראלית הולכת ויורדת.

אבישי ברוורמן: יש לי גם ביקורת על העיתונות הישראלית, אבל מצד שני זה ברור לחלוטין שעם כל המעבר לאינטרנט אנחנו נמצאים במצב שפגיעה בעיתונות הישראלית מבחינת הפרסומות זה דבר שאני חושב שלא כדאי בנקודה הזאת להוסיף למכות של האינטרנט ושל הדברים האחרים.

אבישי ברוורמן: אני שמעתי שישנה הצעה, שהועלתה גם פה בעבר, לגבי הקצאה.

אבישי ברוורמן: בעלי העיתונים יקצו על כל פרסומות שיהיו כשליש – אולי יותר, אני לא יודע – ממול לפרסומות נגד.

אבישי ברוורמן: ואני חושב שבמיוחד בגלל ילדים קטנים, אסור שיהיו פרסומות בעד הסיגריות בעיתונים החיצוניים.

אבישי ברוורמן: זה פחות או יותר על הפרק.

אבישי ברוורמן: אני התייעצתי עם חברי כנסת רבים.

אבישי ברוורמן: מה שאני מציע – אני מקשיב.

אבישי ברוורמן: בסופו של דבר אנחנו נעביר פה את החוק.

אבישי ברוורמן: תהיה הצבעה.

אבישי ברוורמן: רק דבר אחד, ואתן לשרה גרמן.

אבישי ברוורמן: הבעייתיות בהצעה של השרה גרמן, שיש בה הרבה מאוד מן התבונה – עם כל הבעיה שבעיתונות יש גופים שמשפיעים יותר ויותר על יכולת הכתיבה של הכותבים, אני חושב שזה לא בריא – ובישראל גם שר.

אבישי ברוורמן: היום יש שרת בריאות שהיא ליברלית.

אבישי ברוורמן: מחר יבוא שר אחר אשר העובדה שהוא מקצה את הפרסום יכולה לגרום לפחד של אנשים לכתוב נגד שר הבריאות או מנכ"ל משרד הבריאות.

אבישי ברוורמן: לכן אני חושב שגם בנקודה הזאת יש דבר שצריך לשקול.

אבישי ברוורמן: מה שאני מציע, אם כך, מכיוון שהמטרה שלי היא להתקדם – יש לנו כל כך הרבה דברים בנוסף – אני אתן לשרת הבריאות לומר את עמדתה בקצרה.

אבישי ברוורמן: לאחר מכן, אני רוצה להתקדם עם החוק הזה במהירות.

אבישי ברוורמן: קודם כל לקרוא את הסעיפים כדי להתקדם, כי אחרת אני אהיה במצב שאני לא אגמור את החוק הזה.

אבישי ברוורמן: אם לקראת סוף הדיון הדברים האלה יתמצו, אנחנו נעלה את הנושא המרכזי שעל הפרק, את שתי הגישות.

אבישי ברוורמן: נשמע את עמדות חברי הכנסת, נעלה אותן להצבעה.

אבישי ברוורמן: אם לא אוכל לעשות את זה היום, זה יהיה בישיבה הבאה.

אבישי ברוורמן: שרת הבריאות, גברת גרמן, בבקשה.

יעל גרמן: תודה רבה לך, אדוני היושב-ראש.

יעל גרמן: שלום רב.

יעל גרמן: אני מצאתי לנכון לבוא ולהבהיר את עמדתי מפני ששמעתי מחברי כנסת שבעקבות הדיון הקודם היה איזשהו רושם – שכמובן הוא מוטעה לחלוטין – שיש איזושהי אי-הסכמה או חילוקי דעות בין הדרג הפוליטי לבין הדרג הפקידותי.

יעל גרמן: ולא היא.

יעל גרמן: מנכ"ל המשרד, פרופסור גמזו, אמר את עמדתו, שהייתה עמדת משרד הבריאות והעומדת בראשו כרגע.

יעל גרמן: יכול להיות שסגן שר הבריאות לשעבר חושב אחרת, אבל שרת הבריאות, העומדת בראש משרד הבריאות, מתנגדת לפרסומות, ואפילו חלקיות.

יעל גרמן: וזה מסיבה פשוטה מאוד.

יעל גרמן: בתור שרת בריאות אני חושבת שאני אמעל בתפקידי אם אני לא אעשה את הכול – המשרד, אני וגם אתם, חברי הכנסת – כדי למנוע את העישון מאותם אלה שהיום מעשנים ומאלה שעדיין לא מעשנים ובפוטנציאל.

יעל גרמן: אין עוד גורם מוות כל כך מובהק וחמור כמו עישון.

יעל גרמן: זה גורם המוות מס' 1.

יעל גרמן: 50% מן המעשנים ימותו 10 שנים בטרם זמנם.

יעל גרמן: תאמרו לי עוד מוצר אחד כזה.

יעל גרמן: תראו לי עוד גורם מוות כזה שקיים בארץ.

יעל גרמן: אין.

יעל גרמן: 10,000 איש נפטרים בגלל עישון.

יעל גרמן: ואני לא מציינת את המחלות הנלוות, את הבעיות, את הנכויות.

יעל גרמן: ואני גם לא מציינת את העלויות הנלוות למדינה, שמוערכות במיליארדים.

יעל גרמן: שני מיליארד זאת עלות מינימלית.

מוכיחים חד-משמעית: אי לכך, אם חפצים חיים אנחנו, אם אינטרס הציבור עומד מול עינינו, הכנסת צריכה לקבל החלטה קשה, נכון.

מוכיחים חד-משמעית: אולי היא עומדת בסתירה לערכים כאלה ואחרים, נכון.

מוכיחים חד-משמעית: אבל כשאנחנו באים למדוד בין ערכים, ערך החיים להערכתי הוא הערך הגדול ביותר והחשוב ביותר, ובו צריך לבחור, והוא זה שצריך להנחות אותנו.

מוכיחים חד-משמעית: מולו שום נימוק לא צריך לעמוד.

מוכיחים חד-משמעית: עם זאת, ולאור המצוקה שאמרו, אני אבקש מהמנכ"ל להציע איזושהי הצעה.

מוכיחים חד-משמעית: בשום פנים ואופן לא שני-שליש יפרסמו ושליש – זה גרוע, זה לא בא בחשבון.

מוכיחים חד-משמעית: לדעתי זה עוד יותר גרוע מאשר בכלל לא.

מוכיחים חד-משמעית: אבל יש לנו איזושהי הצעה שאולי תקל על התקשורת לבלוע את הגלולה, שאני בהחלט מסכימה שהיא השומרת שלנו, היא זו ששומרת על הדמוקרטיה.

מוכיחים חד-משמעית: יכול להיות שההצעה הזאת תסייע לנו להגיע להסכמות.

מוכיחים חד-משמעית: כמובן שרצוי שנגיע להסכמות.

מוכיחים חד-משמעית: אם לא, אני כבר אומרת, אנחנו נגיש הסתייגות, וההסתייגות תעלה במליאה.

יעקב ליצמן: יש לי רק שאלה לשרה.

יעקב ליצמן: האם השרה מסתייגת מזה שהמנכ"ל אמר שהוא לא יקשיב להחלטות הוועדה?

יעקב ליצמן: כי אם כן, אני מציע שאנחנו נפזר את הישיבה, נחרים אותך גם כן.

יעל גרמן: אני לא ראיתי ולא שמעתי מה המנכ"ל אמר.

יעקב ליצמן: עובדה שהוא אמר את זה.

יעקב ליצמן: מה עמדתך?

יעקב ליצמן: עובדה שהוא אמר את זה כאן, והיושב-ראש מאשר את זה.

יעקב ליצמן: הוא צעק עליו אפילו.

אבישי ברוורמן: נזפתי בו.

אבישי ברוורמן: נזפתי בו.

יעקב ליצמן: הוא חייב להתנצל.

אבישי ברוורמן: נזפתי בו, וחזרת מדבריך.

יעקב ליצמן: לא, הוא לא חזר בו.

יעקב ליצמן: ראיתי את הפרוטוקול, הוא לא חזר בו.

יעקב ליצמן: הוא חייב להתנצל בפני חברי הכנסת ולהגיד שהוא כפוף אלינו, לא לאף אחד.

יעקב ליצמן: אנחנו המחוקקים כאן.

אבישי ברוורמן: סליחה יעל, רק דקה.

אבישי ברוורמן: מה שהיה - - -

יעקב ליצמן: לא, אי-אפשר להודיע אני לא אעשה מה שאתם אומרים, אי-אפשר, עם כל הכבוד.

אבישי ברוורמן: גמזו, סליחה, אני ברשות דיבור.

אבישי ברוורמן: אתה לא מדבר עכשיו.

אבישי ברוורמן: תקשיב אלי.

אבישי ברוורמן: אני הערתי – ואני רוצה שתדעי, בפעם שעברה עלה הדיון.

אבישי ברוורמן: זאת היא כנסת ישראל.

אבישי ברוורמן: כנסת ישראל היא כנסת שהבעיות הדמוקרטיות שבה קשות, שעודף הזילות בה לעתים בתקשורת הוא רב.

אבישי ברוורמן: יש המון חולשות בכנסת.

אבישי ברוורמן: אבל מה שאמר גמזו – וביקשנו שיחזור בו – הוא אמר אם תתקבל החלטה אחרת על-ידי חברי הכנסת, אני זורק אותה, היא לא קיימת.

אבישי ברוורמן: אני מאוד מעריך את פרופסור גמזו - -

יעל גרמן: גם אני.

אבישי ברוורמן: - - גם בעבר.

אבישי ברוורמן: אמרתי לו אתה פקיד, ואתה לא יכול לומר דבר כזה.

אבישי ברוורמן: מה שחברי הכנסת יחליטו יהיה חוק.

יעקב ליצמן: אני הבאתי אותו .

יעקב ליצמן: עלי אי-אפשר לחשוב - - -

יעל גרמן: אני רק מבקשת, חבר הכנסת ליצמן, סגן השר לשעבר, עשית דברים כל כך יפים.

יעל גרמן: בתור נבחר ציבור ובתור שר אתה צריך להבין שאל לנו, לנבחרי הציבור, להשתלח בפקידי הציבור.

יעל גרמן: אסור לנו לעשות זאת.

יעקב ליצמן: מפתיע אותי מאוד מה שאת אומרת.

יעקב ליצמן: עם כל הכבוד, אסור – את עושה דבר נורא כאן בכנסת.

יעקב ליצמן: את מגבה מנכ"ל שאומר שהוא לא יקשיב לחוק הכנסת.

יעל גרמן: אתה לא נותן לי - - -

יעקב ליצמן: אני צריך לגנות אותך גם כן על מה שאת אומרת כאן.

יעקב ליצמן: זה נורא ואיום מה שאת אומרת כאן.

יעל גרמן: חבר הכנסת ליצמן - - -

יעקב ליצמן: אני רוצה להבין - - -

אבישי ברוורמן: רבותי, הדיון הזה נגמר.

אבישי ברוורמן: לא, לא, סליחה.

אבישי ברוורמן: הדיון הזה נגמר.

יעקב ליצמן: אם הוא לא מתנצל על מה שהוא אמר כאן, אנחנו לא נוכל לעבור לסדר-היום.

אבישי ברוורמן: אני מבקש ממך דבר אחד – אני יכול לפזר את הישיבה הזאת ולגמור אותה.

יעקב ליצמן: אין שום בעיה.

אבישי ברוורמן: אני מבקש ממך רק משפט אחד, שתאמר שמה שהכנסת תחליט, אתה כפקיד ציבור תבצע.

יעל גרמן: הכנסת.

יעל גרמן: בוודאי, איזה שאלה.

אבישי ברוורמן: הכנסת.

אבישי ברוורמן: זה הכול.

אבישי ברוורמן: ואני לא רוצה לשמוע יותר על הדבר הזה.

<רוני גמזו: כל מה שהכנסת תחליט, אני כעובד ציבור, אם אהיה בתפקידי ולא אמחה על כך בעזיבה את תפקידי, אבצע.

יעל גרמן: יפה.

אבישי ברוורמן: יפה.

אבישי ברוורמן: גמרנו.

אבישי ברוורמן: זה נגמר.

יעקב ליצמן: גם אני עזבתי, לא קרה כלום.

אבישי ברוורמן: נגמר הסיפור.

אבישי ברוורמן: רבותי, בזה נגמר הסיפור.

אבישי ברוורמן: מה שאני מעוניין לעשות עכשיו – אני לא רוצה לפתוח את הוויכוח הזה.

אבישי ברוורמן: למרות שהשרה הגיעה והיא חדשה בישיבה כאן, כל הדברים שהיא אמרה נאמרו.

אבישי ברוורמן: מכל צד נאמרו.

אבישי ברוורמן: אני רוצה כרגע להתקדם קודם כל עם הצעת החוק, ואני אבקש מאיתי עצמון – מי היועצת המשפטית?

<מיכל גולדברג: מיכל גולדברג.

אבישי ברוורמן: מיכל, להתחיל לקרוא את החוק לא בסעיפים שנוגעים לעיתונות.

אבישי ברוורמן: איתי, תדריך אותה בבקשה.

אבישי ברוורמן: שום סעיף שנוגע לוויכוח בזה.

אבישי ברוורמן: אני רוצה להתקדם עם החוק, אחרת אני לא אוכל להעביר פה את החוק.

אבישי ברוורמן: לקראת סוף הדיון או בדיון הבא נחזור לדיון המרכזי.

<איתי עצמון: אדוני, אני חושב שכדאי להתקדם לתיקון סעיף 5.

אבישי ברוורמן: או שנצליח או שלא, אני רוצה קודם כל להתקדם.

אבישי ברוורמן: יש לי אותו דבר בוועדת המזון.

אבישי ברוורמן: יש המון דברים בוועדת המזון.

אבישי ברוורמן: דברים קטנים.

אבישי ברוורמן: כל פעם יש לי את הוויכוח ההיסטורי, שהוא חוזר כל שבוע, אותו דבר.

אבישי ברוורמן: זו ישיבה חמישית כבר.

אבישי ברוורמן: אני רוצה קודם כל להתקדם עם הדברים שהם במחלוקת, ואז לשים את סלע המחלוקת.

אבישי ברוורמן: חברי הכנסת כבר שמעו, ישמעו עוד פעם.

אבישי ברוורמן: אני אשים להם את שתי ההצעות, יצביעו, תהיה החלטה ונגמר הסיפור.

חנא סוייד: אדוני היושב-ראש, יש לי איזו הערה, בעקבות הדברים שאמרה השרה.

חנא סוייד: לא בכל יום יוצא לנו לדבר עם שרת הבריאות בעניין הזה.

חנא סוייד: חשוב גם להעלות את הנושאים שדנו בהם כאן.

חנא סוייד: בשביל להיאבק בעישון לא מספיק רק לחוקק חוקים.

חנא סוייד: מכיוון שהאינטרסים כאן הם אינטרסים של תקשורת, של ממון ושל כספים, משרד הבריאות חייב להשקיע כספים גם במאבק בעישון.

חנא סוייד: הוא לא יכול "לעשות וי" ליד חקיקת חוקים, וגמרנו, שלום על ישראל.

יעל גרמן: מסכימה אתך, חבר הכנסת חנא.

חנא סוייד: אני רוצה שהשרה תשמע את זה וגם תגיד דברים בעניין הזה.

חנא סוייד: תן לי, אדוני היושב-ראש, זה חשוב שהשרה גם תשמע את זה, כי עם המנכ"ל לא כל כך הסתדרנו, עכשיו כן.

חנא סוייד: אני חושב שלא מספיק לחוקק חוקים, אלא צריך לאכוף אותם.

חנא סוייד: כשאנחנו מחוקקים חוקים ומטילים על הרשויות המקומיות לאכוף אותם, אין סיכוי.

חנא סוייד: אין סיכוי.

חנא סוייד: משרד הבריאות לא יכול לצאת ידי חובה ולהגיד אני חוקקתי ועכשיו הרשויות המקומיות יאכפו, אלא שחלק מהמאמץ – משרד הבריאות צריך לבוא גם עם טכניקה, עם דינמיקה, איך לאכוף את החוקים האלה.

חנא סוייד: אחרת מה עשינו פה?

חנא סוייד: הסתכסכנו וצעקנו, ובסופו של דבר הצבענו, אבל בסופו של דבר שום דבר לא יוצא.

אבישי ברוורמן: הבנתי, זו הייתה הערה אחרונה לסדר.

אבישי ברוורמן: אני אתן לשרה להגיב ואנחנו נתקדם כי אני צריך לקדם פה חקיקה.

אבישי ברוורמן: אני אגיד שבאופן כללי זה נכון לא רק להחלטות הממשלה בישראל, ש-70% מהחלטות ממשלה, אחרי שמוחלט, שום דבר לא קורה, ומ-30% רק חלק קטן מאוד.

אבישי ברוורמן: זה קורה גם להרבה מאוד מהחוקים.

אבישי ברוורמן: בדרך כלל בעולם של התקשורת, שכל יום יש יזמה חדשה, לא עוקבים אחר הביצוע, נכון.

יעל גרמן: אני בהחלט מסכימה אתך, חבר הכנסת חנא סוייד.

יעל גרמן: אני חושבת שחוקים הם דבר חשוב מאוד מאוד, אבל הם מהווים בסיס לביצוע.

יעל גרמן: ללא אכיפה הם למעשה נייר חסר משמעות.

יעל גרמן: אין ספק שקודם כל צריך להוסיף עוד חוקים, ובנוסף למניעת פרסומות כליל, צריך גם להביא לכך שלא יהיה עישון באצטדיונים, ויש לנו הצעת חוק בנידון.

יעל גרמן: שלא יעשנו בקרבת מקומות עבודה, ויש לנו הצעה בנידון.

יעל גרמן: אתה מדבר על האכיפה ואתה צודק שיש כאן איזשהו נתק ביכולת שלנו כמשרד בריאות לאכוף על הרשויות, שכן האכיפה נמצאת בידי הפקחים של הרשויות.

יעל גרמן: צריך לתת את הדעת מה ניתן לעשות.

יעל גרמן: אני לא יכולה להבטיח דברים בעלמא.

יעל גרמן: אני לא יכולה כיום, אפילו כרגע, לחשוב על איזשהו רעיון איך משרד הבריאות יהיה אחראי על הפקחים ברשויות.

יעל גרמן: אבל זרקת איזשהו אתגר, ואני מוכנה לשבת ולחשוב עליו.

אבישי ברוורמן: תודה רבה, כבוד השרה.

אבישי ברוורמן: אם כך, אני מבקש מהיועצת המשפטית של משרד הבריאות, הגברת מיכל גולדברג, להתחיל בקריאה.

אבישי ברוורמן: כמו שאני אומר, אנחנו עוברים על כל הסעיפים שאין בהם מחלוקות גדולות.

אבישי ברוורמן: אני מבקש מאוסף היועצים המשפטיים – ויש לי כבוד ליועצים משפטיים, איתי, אתי וכולם – לדבר בקצרה כדי שנוכל להתקדם.

אבישי ברוורמן: תודה רבה.

<מיכל גולדברג: "5.

<מיכל גולדברג: הוספת סעיף 4א –

לחוק יבוא: "הגבלות לעניין הצגה של מוצרי עישון במסגרת עסקית – 4א.

לחוק יבוא: (א) לא יציג אדם לציבור, באופן בולט לעין, במסגרת עסקית, מוצרי עישון; שר הבריאות רשאי, באישור ועדת הכלכלה של הכנסת לקבוע מה ייחשב כהצגה באופן בולט לעין לעניין סעיף קטן זה.

לחוק יבוא: (ב) סעיף קטן (א) לא יחול על מוצרי עישון הנמכרים בחנות כאמור בסעיף 3(ב)(2), ובלבד שאינם גלויים לעין מחוץ לחנות.

לחוק יבוא: (ג) לא יציג אדם שלט שעניינו מכירת מוצרי עישון; שר הבריאות באישור ועדת הכלכלה של הכנסת רשאי לקבוע סייגים לאיסור הצבת שלט לפי סעיף קטן זה ובכלל זה שלט המותר בהצגה"".

<איתי עצמון: הסבר קצר.

<מיכל גולדברג: הסבר קצר.

<מיכל גולדברג: המטרה של הסעיף הזה היא למנוע – הסעיף לא יאפשר הצגה של מוצרי עישון במקום בולט לעין, בצורה גלויה, בחנויות.

<מיכל גולדברג: הסעיף מגדיר את זה כמסגרת עסקית.

<מיכל גולדברג: מסגרת עסקית, הכוונה היא כמובן לחנויות, בתי עסק.

<איתי עצמון: מה עוד חוץ מחנויות ובתי עסק?

<מיכל גולדברג: מסגרת עסקית, דהיינו, לא מסגרת פרטית.

<מיכל גולדברג: אדם שבביתו הפרטי יש לו אוסף מקטרות והוא מציג את זה בסלון ביתו, זו לא מסגרת עסקית.

<מיכל גולדברג: אבל כל מה שאינו נכלל בתוך המסגרת הפרטית, מבחינתנו, זאת מסגרת עסקית.

<איתי עצמון: אדוני, אני מבקש שתסמיך אותנו לגמישות בנושא הנוסח כדי שנבהיר את הכוונה.

<איתי עצמון: אני לא בטוח שמסגרת עסקית הוא המונח הנכון.

אבישי ברוורמן: עורכת הדין גולדברג, מקובל עלייך שאת ה-fine tuning, את הפסיקים - - -

<מיכל גולדברג: כן, מבחינתנו המונח "מסגרת עסקית" הוא המונח הנכון, זה גם מופיע בדברי חקיקה נוספים, אבל כל עוד הכוונה ברורה, אז מבחינתנו - - -

אבישי ברוורמן: יש הערות?

אבישי ברוורמן: כל הזמן הערות - - -

<הלנה ביילין: זה כבר תיקון נוסח שהצענו אותו ואנחנו צריכים לחזור עליו.

אבישי ברוורמן: אוקיי, אבל לא מה שאמרתם כבר אלף פעמים.

<הלנה ביילין: לא.

אבישי ברוורמן: רק נקודתית לסעיף.

<הלנה ביילין: תיקון נוסח שכבר שלחנו אותו.

<הלנה ביילין: אנחנו מבקשים להתייחס לתיקון הנוסח ששלחנו לסעיף (ב).

אבישי ברוורמן: שם בבקשה.

אבישי ברוורמן: עורכת הדין ביילין, מייצגת את "ריצ'רדסון".

<הלנה ביילין: הלנה ביילין, מייצגת את "ג'יימס ריצ'רדסון – דיוטי פרי".

<הלנה ביילין: סעיף (ב) – שלחנו תיקון לנוסח, ואנחנו מבקשים להתייחס אליו בנוסח.

אבישי ברוורמן: עורכת הדין גולדברג, מה יש לך להתייחס?

<מיכל גולדברג: אנחנו לא מקבלים את הבקשה.

<מיכל גולדברג: סעיף (ב), כמו שאמרתי, לא מאפשר להציג מוצרי עישון בחנות.

<מיכל גולדברג: סעיף קטן (ב) קובע סייג – אלא אם מדובר בחנות שמוכרת אך ורק מוצרי עישון, או עישון ואלכוהול.

<מיכל גולדברג: אם מדובר בחנות שמוכרת מוצרים נוספים כמו ממתקים, מזון, מוצרי צריכה, מדובר בחנויות שנכנסים אליהן ילדים, קטינים.

<מיכל גולדברג: בחנויות כאלה בוודאי לא נאפשר.

<מיכל גולדברג: הפטור ש"ג'יימס ריצ'רדסון" מבקשת דווקא לחנויות הפטורות ממכס ייצור אפליה פסולה בין חנויות במדינת ישראל לבין חנויות "הדיוטי פרי".

<מיכל גולדברג: אין שום מקום ליצור את האפליה הזאת.

אבישי ברוורמן: אם כך, אני הולך להצביע.

אבישי ברוורמן: מי עוד רוצה להתבטא?

אבישי ברוורמן: עורך הדין פרידמן.

<דן פרידמן: יש לנו בקשה, אני רק מעלה אותה כרגע – אני לא בטוח שזה הזמן - - -

אבישי ברוורמן: "דובק".

<דן פרידמן: כן, אני מייצג את חברת "דובק".

<דן פרידמן: יתכן שהעיתוי יהיה בעת התקנת התקנות.

<דן פרידמן: "דובק" מבקשת שבנוסף לאמור בסעיף הזה יהיה ברור שלא ניתן יהיה לבצע נראות יתר של מותג אחד על-פני משנהו.

<דן פרידמן: מה שקורה בפועל הוא שהחברות הזרות, שהן עשירות יותר מ"דובק", שהיא יצרן מקומי קטן, עלולות לגרום לכך שהמותגים שלהם יוצגו באופן בולט יותר גם אם יהיו הגבלות על אופן הצגת מוצרי הטבק.

אבישי ברוורמן: עורכת הדין גולדברג, מה יש לך להגיב?

<מיכל גולדברג: אולי הסעיף לא הובן כהלכה.

<מיכל גולדברג: הסעיף לא מאפשר להציג שום מוצר טבק ואף מותג של מוצר טבק בצורה בולטת בחנויות.

<מיכל גולדברג: האיסור לא מותנה בתקנות.

<מיכל גולדברג: זה דבר ראשון שחשוב לי להבהיר.

<מיכל גולדברג: ניסינו להבהיר את זה גם בנוסח המתוקן.

<איתי עצמון: אם זה לא ברור, זה יובהר שוב ב-fine tuning האחרון.

אבישי ברוורמן: בהמשך.

אבישי ברוורמן: אם כך, תודה, עורך הדין פרידמן.

אבישי ברוורמן: מי אדוני?

<אורי סודרי: אורי סודרי, עורך הדין של חברת British American Tobacco.

<אורי סודרי: יש לנו שתי הערות.

<אורי סודרי: אני חושב שזו טעות גדולה מאוד, אפילו מנוגדת לאינטרס הציבור, לכרוך ביחד מוצרי טבק שבוערים, ומה שקרוי הרחבה של ההגדרה, מוצרי עישון.

<אורי סודרי: אנחנו חושבים שהרבה פעמים צריך לבחור בין משהו רע למשהו רע פחות.

<אורי סודרי: יש מוצרים תחליפיים שברור – קודם כל, יש הרבה מחקרים שמראים שהמוצרים האלה לא מזיקים.

אבישי ברוורמן: סליחה, אנחנו מתחילים לחזור לדיון הראשון, על דברים שנאמרו.

אבישי ברוורמן: אני לא אתן זכות דיבור.

אבישי ברוורמן: ביקשתי אך ורק נקודה קצרה.

אבישי ברוורמן: אתה רוצה תיקון לכאן, תמליץ מה התיקון.

אבישי ברוורמן: אם אתה מתנגד לזה, אתה מתנגד לזה.

<אורי סודרי: אדוני, אנחנו מתנגדים לזה.

<אורי סודרי: אני מציע בעניין הצגה של מוצרים, להחיל הסדר שונה למוצרים שאינם מוצרי בערה של טבק.

אבישי ברוורמן: עורכת הדין גולדברג.

אבישי ברוורמן: תרשמי את זה ותתייחסי הלאה.

אבישי ברוורמן: יש עוד מישהו שרוצה?

<אורי סודרי: אדוני, אפשר רק להסביר בקצרה למה?

אבישי ברוורמן: בקצרה.

<אורי סודרי: המוצרים האלה – יש מחקרים עצמאיים שמראים שהמוצרים האלה לא מזיקים, ולפחות ברור שהם הרבה-הרבה פחות מזיקים מטבק.

<אורי סודרי: אני חושב שאם כבר התופעה הזאת קיימת, צריך להציע אלטרנטיבות.

אבישי ברוורמן: ברור.

אבישי ברוורמן: מי אדוני?

אבישי ברוורמן: אתה מאותו משרד?

<צביקה שטוירמן: לא.

<צביקה שטוירמן: עורך הדין צביקה שטוירמן, מייצג את JTI – Japan Tobacco International.

<צביקה שטוירמן: אני מבקש לציין כמה נקודות בהקשר לסעיף המוצע 4א.

<צביקה שטוירמן: ראשית, בראייה רחבה יותר של האמור בהצעת החוק, אנחנו מוצאים שיש בהצעת החוק נקודות שסותרות אחת את השנייה.

<צביקה שטוירמן: מצד אחד, בהצעת החוק מבקשים לחייב את יצרני מוצרי הטבק לפרסם ולציין את רכיבי הסיגריות או מוצרי הטבק, ומצד שני מבקשים, בסעיף הזה למשל, לא להציג שום דבר.

<צביקה שטוירמן: האחד לא דן עם השני.

אבישי ברוורמן: סליחה, עורכת הדין גולדברג, יש בזה היגיון?

<מיכל גולדברג: אין קשר בין שני הדברים שאתה מציג.

אבישי ברוורמן: רבותי, אני מכיר את נושא בתי המשפט מכהונתי בכנסת.

אבישי ברוורמן: היה לנו פה דיון למשל על "קלאב-הוטל".

אבישי ברוורמן: וכשעורך דין שיש לו שכר גבוה, הוא מדופלם והוא הכי טוב מתחיל לתת לי הרצאות במשפט שאני שומע כל הזמן – אני רוצה אך ורק נקודתית לנקודה הזאת.

אבישי ברוורמן: עורכת הדין גולדברג, זה רלוונטי?

<מיכל גולדברג: לא, פרסום רכיבי מוצרי טבק – אנחנו נגיע לסעיף.

<מיכל גולדברג: אבל אין קשר - - -

אבישי ברוורמן: זהו.

אבישי ברוורמן: אלו שני דברים שונים לחלוטין.

אבישי ברוורמן: אפילו אני, עם הניסיון המשפטי המצומצם שלי תפסתי את זה.

<לאה ורון: ואך ורק הצעות שככל שמי מחברי הכנסת יבחר להציע אותן הן תועלנה להצבעה.

אבישי ברוורמן: אם לא, אז לא.

<לאה ורון: אם אתם מציעים הצעות וחברי הכנסת אינם עומדים מאחוריהן, אין מקום לקיים בהן הצבעות.

<צביקה שטוירמן: כל מה שאני אומר בעניין הזה כרגע הוא שהניסוח של סעיף 4א מנוגד להצעות בסעיפים אחרים באותה הצעת חוק.

אבישי ברוורמן: כשנגיע לאחרים - - -

<צביקה שטוירמן: אבל יגידו כבר דנו בסעיף 4א, ולכן זה כבר לא רלוונטי.

אבישי ברוורמן: אז נעשה רביזיה.

אבישי ברוורמן: אין שום בעיה, מישהו מעלה רביזיה וחוזר.

<צביקה שטוירמן: נקודה נוספת שאני מבקש להתייחס אליה – ושוב, היא לא הצעה נקודתית רק למחיקת מילה אחת או שתיים – כשיש לנו הערה לגבי תיקון ניסוח אנחנו עושים זאת.

<צביקה שטוירמן: אבל העיקרון שעומד מאחורי סעיף 4א לצורך הצעת החוק הוא עיקרון שלטעמנו נסמך על בסיס עובדתי שגוי.

<צביקה שטוירמן: קטינים – לצורך העניין, שהצעת החוק באה להגן עליהם מפני התחלת עישון של קטינים.

<צביקה שטוירמן: קטינים לא מקבלים החלטה להתחיל לעשן, כפי שכתוב במטרת הצעת החוק, בנקודת המכירה.

<צביקה שטוירמן: הקנייה של קטינים אינה קנייה אימפולסיבית.

<צביקה שטוירמן: ולכן גם אם מציגים את המוצר ולא מורידים אותו מתחת למדף או מסתירים אותו אין בכך פגיעה במטרת החוק.

<צביקה שטוירמן: לכן אנחנו חושבים שאין מידתיות בהצעת הזו.

<צביקה שטוירמן: עוד נקודה אחת.

אבישי ברוורמן: אחרונה.

אבישי ברוורמן: בקצרה.

<צביקה שטוירמן: אחרונה בעניין הזה.

<צביקה שטוירמן: אם אין הצגה של מוצרי טבק ומסתירים אותם מעיני הציבור – ואני עוד פעם מסתכל בראייה רחבה יותר של הצעת החוק כולה.

<צביקה שטוירמן: יש לנו בהמשך גם דרישה של משרד הבריאות לכך שהחפיסות תהינה באריזה אטומה, ריקה, חלקה, אחידה לכולם.

<צביקה שטוירמן: במצב שכזה יש חשש לפגיעה בצרכנים ובציבור כולו משום שאפשר לספק להם באותו מארז - - -

אבישי ברוורמן: טוב, הבנתי.

אבישי ברוורמן: הבנו.

<צביקה שטוירמן: אני מבקש לסיים עוד שני משפטים, ברשותו של אדוני.

<לאה ורון: אדוני מציע איזושהי הצעה?

<צביקה שטוירמן: ההצעה היא למחוק את הסעיף משום שהוא מוביל לתוצאה - - -

אבישי ברוורמן: תודה.

<לאה ורון: אתה מציע למחוק את סעיף 5?

<צביקה שטוירמן: למחוק את סעיף 4א המוצע.

<לאה ורון: אבל הוועדה כרגע דנה בסעיף 5.

<צביקה שטוירמן: 5 להצעה, 4א להצעת החוק, זה אותו דבר.

<צביקה שטוירמן: ולכן אנחנו דנים כרגע ב-4א.

<צביקה שטוירמן: ב-4א אני חושב שהתוצאה של הצעת החוק היא אינה מידתית משום שהיא מביאה לתוצאה חריפה וקשה יותר.

אבישי ברוורמן: הבנו.

אבישי ברוורמן: תודה רבה.

<צביקה שטוירמן: ועוד משפט אחד, ברשותך אדוני.

אבישי ברוורמן: לא, לא, לא.

<צביקה שטוירמן: בעניין אחר שמופיע ב-4א.

<צביקה שטוירמן: 4א כולל הרבה נושאים, לכן אני מבקש בכל זאת עוד משפט אחד.

<צביקה שטוירמן: סעיף הזה, כמו בעוד כמה הצעות בהצעת החוק עצמה - - -

אבישי ברוורמן: מה שאני רואה פה, אדוני, תקשיב אלי, אתה לא מדבר יותר.

אבישי ברוורמן: יש פה פיליבסטר טוטאלי.

אבישי ברוורמן: אני יושב פה בארבע ישיבות, כל פעם אותם הדברים על-ידי עורכי דין עולים מכאן ומכאן.

אבישי ברוורמן: הנושאים סובסטנטיביים, אנחנו שמענו.

אבישי ברוורמן: אני רק רוצה הצעה, לתקן או להוריד את הסעיף.

אבישי ברוורמן: אמרת להוריד את הסעיף, שמענו.

<צביקה שטוירמן: אני רק מבקש עוד הערה אחת כי היא נכונה גם להמשך, ברשותו של אדוני.

<צביקה שטוירמן: יש בסעיף הזה - - -

אבישי ברוורמן: הסבלנות שלי היא רבה, אבל אדוני, אני לא רוצה פיליבסטר פה.

<צביקה שטוירמן: לחלוטין לא.

אבישי ברוורמן: אז מילה אחרונה.

<צביקה שטוירמן: מילה אחרונה לחלוטין.

<צביקה שטוירמן: אני מודה לאדוני.

<צביקה שטוירמן: אנחנו נמצאים בסעיף ראשון מסדרה של סעיפי חוק בהצעת החוק שבה מתבקשת הוועדה להחליט על העברת סמכויות מהכנסת אל משרד הבריאות.

אבישי ברוורמן: טוב, בזה סיימת.

אבישי ברוורמן: תודה רבה לך.

<צביקה שטוירמן: אנחנו חושבים שזה לא נכון להעביר את הסמכויות מהכנסת.

אבישי ברוורמן: תודה רבה.

אבישי ברוורמן: הבנתי.

אבישי ברוורמן: תודה רבה.

אבישי ברוורמן: אני מודה לך שאתה מודאג מה קורה בכנסת.

אבישי ברוורמן: מילה אחת ואני רוצה להתקדם.

<הלנה ביילין: אדוני, אני חייבת לומר מילה אחת.

<הלנה ביילין: אני שמעתי את התשובה הגורפת, ואני בכלל אפילו לא ניסיתי להסביר לחברי הכנסת מה עומד מאחורי הבקשה שלי, כי שלחתי ניסוח וחשבתי שמתייחסים לזה ברצינות.

<הלנה ביילין: אני עדיין חושבת.

<הלנה ביילין: שמעתי את התשובה של היועצת המשפטית.

<הלנה ביילין: התשובה הזאת גורפת, לדעתי היא לא רצינית.

<הלנה ביילין: אני מבקשת בהזדמנות, לפני ההצבעה, להסביר בכמה מילים לחברי הכנסת למה ביקשתי את הנוסח הזה.

<הלנה ביילין: זה הכול.

<הלנה ביילין: בלי פיליבסטר, הזדמנות להסביר.

אבישי ברוורמן: אני מבקש בשני משפטים, כי הסברת את כל נושא "הדיוטי פרי" שלוש פעמים.

<הלנה ביילין: בפעמים קודמות.

<הלנה ביילין: אלף, אבל לא ברגע ההצבעה.

אבישי ברוורמן: בבקשה, בסעיף הזה יש לך דקה.

אבישי ברוורמן: בבקשה.

<הלנה ביילין: בסעיף הזה, כל מה שאנחנו מבקשים, מכיוון שיש לנו חנות שאנחנו מוכרים שם את כל המוצרים על-פי חוזה עם רשות שדות התעופה, עם מינימום שצריך לשלם, והחנות הזאת כוללת כל מיני דברים, ביניהם אנחנו חייבים למכור סיגריות, ביקשתי לבוא ולומר אנחנו מתחייבים - - -

קארין אלהרר: למה אתם חייבים למכור סיגריות?

<קריאה: למה אתם חייבים?

<הלנה ביילין: כי זה מה שכתוב בהרשאה מרשות שדות התעופה.

<הלנה ביילין: יש זיכיון - - -

קארין אלהרר: אתם יכולים, אתם לא חייבים.

רוברט אילטוב: לא, אבל על זה הם בנו את כל ההליך העסקי שלהם.

<הלנה ביילין: סליחה, זה לא הליך עסקי גם.

<הלנה ביילין: זאת ההרשאה.

קארין אלהרר: אין חובה חוקית למכור סיגריות.

<הלנה ביילין: יש חובה.

<הלנה ביילין: יש חובה במכרז, מה אין?

<הלנה ביילין: יש.

<הלנה ביילין: יש חובה.

רוברט אילטוב: זה המבנה העסקי שלהם.

<הלנה ביילין: מי שלא מכיר את הסוגיה - - -

קארין אלהרר: אני מכירה - - -

<הלנה ביילין: את לא מכירה.

<קריאה: בלי זה לא נוכל לעשות שום חוק במדינה.

קארין אלהרר: - - -

<הלנה ביילין: לא, גברתי, יש חובה.

<הלנה ביילין: אני לא רוצה להאריך בדברים, אבל אני מבקשת הזדמנות לדבר בצורה קרובה יותר, אם יהיה צורך, עם מי שצריך.

<הלנה ביילין: יש חובה.

<הלנה ביילין: אני עובדת עם "ריצ'רדסון" 17 שנה על כל המכרזים, ואני התחייבתי - - -

דוד צור: הם התחייבו גם מול כל "הדיוטי פרי" בעולם, לא?

<הלנה ביילין: נכון.

<הלנה ביילין: והתחייבתי - - -

<חיים גבע-הספיל: אין פה שאלה של מכירה או איסור מכירה ב"דיוטי פרי" - - -

אבישי ברוורמן: אדוני, אתה לא ברשות דיבור.

<הלנה ביילין: התחייבתי לעשות אזור – אני מתחייבת, עכשיו יש לנו חנות חדשה כי זכינו עוד פעם, לעשות - - -

דוד צור: סגור?

<הלנה ביילין: אמרנו שאנחנו נדבר על עד כמה סגור.

<הלנה ביילין: מופרד.

<הלנה ביילין: מופרד.

<הלנה ביילין: אני מתחייבת לעשות אזור מופרד ולמכור סיגריות ואת מה שאני צריכה למכור בצורה מופרדת.

<הלנה ביילין: אני רוצה שחברי הכנסת ידעו מזה.

<הלנה ביילין: התשובה של הגברת גולדברג נחמדה, אך לא באמת רחבה - - -

אבישי ברוורמן: השאלה היחידה היא אם הנקודה הזאת – אני מסתכל רק על הדבר הפרקטי, שהעסק סגור.

אבישי ברוורמן: איך יהודה עמיחי אמר?

אבישי ברוורמן: סגור, פתוח, סגור במקרה הזה, לא פתוח.

<הלנה ביילין: נכון, כי אי-אפשר קופות נפרדות.

אבישי ברוורמן: גברתי, לא ביקשתי ממך את ההערות.

אבישי ברוורמן: שמעתי אותך.

אבישי ברוורמן: הפתרון הזה של הפרדה, גם מהבחינה שהייתה פה מערכת חוזית, האם אתם מוכנים לשנות אותו כאן, ומדוע לא?

אבישי ברוורמן: אם כן ואם לא.

<מיכל גולדברג: כבודו, אנחנו השבנו גם בכתב ל"ג'יימס ריצ'רדסון".

<מיכל גולדברג: ככל שמדובר בהפרדה, דהיינו, חנות נפרדת, אין כל קושי, זה ייכנס לתוך הסייג שמופיע היום בסעיף 4א(ב) לחוק, וזה הפתרון.

אבישי ברוורמן: את אומרת שהפתרון יהיה הפרדה של הסגירה הזאת.

<מיכל גולדברג: שאת הסיגריות, את מוצרי הטבק, חברת "ג'יימס ריצ'רדסון" תפריד, תמכור במתחם נפרד שלא יהיה פתוח לכל מי שנכנס ל"דיוטי פרי" בשביל לקנות שוקולד ובושם.

<הלנה ביילין: נעשה הפרדה בין השוקולד והבושם, התחייבתי.

<הלנה ביילין: וגם ביקשתי - - -

<מיכל גולדברג: נכון.

<מיכל גולדברג: ככל שתעשו את זה - - -

<הלנה ביילין: זו אותה חנות.

<הלנה ביילין: זה מה שיש לי, אין לי שתי חנויות.

<מיכל גולדברג: ככל שתעשו את זה וזה יעמוד בתנאי הקבוע - - -

<הלנה ביילין: אני לא מבינה את התנאי הזה של חנות נפרדת.

<הלנה ביילין: מה, זו קופה נפרדת?

<הלנה ביילין: זה כרטיס עלייה למטוס נפרד?

<מיכל גולדברג: ודאי שלא.

<הלנה ביילין: אני לא יכולה להסכים למשהו שאני לא מבינה אותו עד הסוף, זה הכול.

אבישי ברוורמן: רבותי, אני נותן כהערה, כי אני רוצה להצביע על זה.

אבישי ברוורמן: השאלה היחידה – הלא מדובר פה על איסור מכירה.

אבישי ברוורמן: למכור אפשר.

אבישי ברוורמן: מדובר פה באיסור הצגה.

<הלנה ביילין: הצגה, נכון.

אבישי ברוורמן: גברתי, שמעתי אותך כבר.

אבישי ברוורמן: פעם אחרונה שאת מתפרצת.

אבישי ברוורמן: אלא בנושא של ההצגה.

אבישי ברוורמן: האם חלק מההערות שהועלו כאן יכולות לתחם, עורכת הדין גולדברג, את הנקודה הזאת כדי שלא לפגוע במערכת החוזית פה?

אבישי ברוורמן: אני רק נותן הערה קצרה לשני חברי כנסת, חבר הכנסת צור וחבר הכנסת אילטוב.

אבישי ברוורמן: בקצרה.

דוד צור: אני חושב שבנושא של חנויות המכירה בשדות התעופה ובנמלים, א', הזמינות של המוצרים לקטינים היא יחסית מעטה מאוד.

דוד צור: ברוב הפעמים הקטינים מתלווים להוריהם.

דוד צור: נכון שיש גם קטינים ש – אבל יחסית היא לא כמו שברחוב, נאמר.

דוד צור: הם גם עומדים בתחרות אל מול "הדיוטי פרי" בעולם.

דוד צור: זאת אומרת, יש פה איזו הפרה לא מדתית לדעתי של הזכות שלהם לפרסם בתוך המקומות האלה.

דוד צור: ולכן הסייגים שאמרנו של ההפרדה הנדרשת, שתהיה פה חציצה ברורה.

אבישי ברוורמן: תודה.

אבישי ברוורמן: אני תיכף אתייחס לנקודה הזאת.

אבישי ברוורמן: יש לי פה הערה.

אבישי ברוורמן: חבר הכנסת אילטוב.

רוברט אילטוב: בנושא "הדיוטי פרי" אני מסכים מאוד עם צור.

רוברט אילטוב: אבל אני רוצה לקבל הבהרה לגבי העסקים הקטנים.

רוברט אילטוב: אלפי עסקים קטנים, איך הם עושים את הפתרון הזה?

דוד צור: אתה מדבר על הפיצוציות בעיקר?

רוברט אילטוב: בטח.

רוברט אילטוב: אלפי פיצוציות, לא אחת-שתיים.

דוד צור: אז הם לא יפרסמו בחוץ.

רוברט אילטוב: לא, אבל ברגע שאתה נכנס לחנות, אתה רואה את הסיגריות, מה לעשות?

<קריאה: בדיוק.

אבישי ברוורמן: יפה.

אבישי ברוורמן: תודה לך.

רוברט אילטוב: אבל רווח המכירות שלהם הוא 50% בדרך כלל.

אבישי ברוורמן: סליחה.

אבישי ברוורמן: מי גברתי?

<יעל גויסקי: עורכת הדין יעל גויסקי, מייצגת את פורום יבואני הטבק, שחלקם - - -

אבישי ברוורמן: בבקשה, במשפט.

<יעל גויסקי: אנחנו ממליצים שבמקום "רשאי" זה יהיה קבוע בתקנות.

<יעל גויסקי: מה שבולט לעין עבור פלוני לא בולט לעין עבור אלמוני.

<יעל גויסקי: ולכן ראוי שזה כן ייקבע בתקנות.

אבישי ברוורמן: תודה רבה.

אבישי ברוורמן: הערה אחרונה.

אבישי ברוורמן: שמעת, עורכת הדין גולדברג?

<לאה ורון: מה ייקבע בתקנות?

<איתי עצמון: לא הבנתי את ההערה.

<יעל גויסקי: במקום "רשאי", שיהיה כתוב "חייב בתקנות".

<לאה ורון: במקום "רשאי" שיהיה "חייב"?

<איתי עצמון: בסעיף קטן (ג)?

<יעל גויסקי: 4א.

אבישי ברוורמן: תודה.

אבישי ברוורמן: עורכת הדין חברת הכנסת אלהרר.

קארין אלהרר: אני גם עורכת דין.

קארין אלהרר: אני לא כל כך מצליחה להבין למה יש בעיה עם "הדיוטי פרי".

קארין אלהרר: המטרה של החוק הזה, למיטב הבנתי – ויכול להיות שאני טועה, ויתקנו אותי חברי – היא לצמצם את החזותיות של הסיגריות.

קארין אלהרר: לצמצם את הפיתוי של הסיגריות כלפי אנשים שאולי ירצו לעשן.

קארין אלהרר: ולכן אני לא רואה סיבה.

קארין אלהרר: גם אם ב"דיוטי פרי" אחר בעולם יש דבר שהוא פתוח יותר וניכר לעין יותר, זה לא צריך ללמד דבר ולא חצי דבר לגבי המדיניות שלנו בישראל.

קארין אלהרר: אם המדיניות היא לצמצם את החזות של סיגריות לצרכן, אז גם ב"דיוטי פרי" בישראל.

קארין אלהרר: וכן, צריך שזה יהיה בחנות נפרדת, סגורה ומסוגרת מבחינתי.

קארין אלהרר: אותו דבר לגבי העסקים הקטנים, הפיצוציות.

קארין אלהרר: אני בהחלט חושבת שהפיצוציות מוכרות עוד כמה וכמה דברים מלבד סיגריות.

קארין אלהרר: הסיגריות הן לא עיקר ייעודן.

קארין אלהרר: ולכן - - -

רוברט אילטוב: בדרך כלל 50% מהמחזור שלהם זה סיגריות.

קארין אלהרר: אני עדיין חושבת שיש עוד מוצרי צריכה בישראל מלבד סיגריות, ואפשר להיבנות עליהם בעסקים.

אבישי ברוורמן: תודה רבה.

אבישי ברוורמן: עורך הדין עצמון יוסיף משפט, אני אציע איזה תיקון ואנחנו נלך להצבעה.

אבישי ברוורמן: יעבור, יעבור, ייפול, ייפול.

אבישי ברוורמן: הלאה.

אבישי ברוורמן: בבקשה אדוני.

<איתי עצמון: אני רק אומר שני משפטים קצרים לגבי הטענות על מידתיות, ואני מצטער שאני צריך לחזור למה שנקרא "מושכלות יסוד".

<איתי עצמון: לפני שבודקים מידתיות, בודקים את התכלית.

<איתי עצמון: והתכלית, כפי שחברי הכנסת יחליטו כן או לא, היא מניעת עישון ושמירה על בריאות.

<איתי עצמון: זה קודם כל מבחינת הדיבורים על מידתיות.

<איתי עצמון: דבר שני, ביחס לטיעון של התפרקות הכנסת מסמכותה, ההסדרים שמוצע לקבוע אותם כאן הם הסדרים שמקובלים מאוד בחקיקה, של קביעת עיקרון והשארת סמכות להתקין תקנות בחקיקת משנה לשר באישור הוועדה בפיקוח פרלמנטרי.

<איתי עצמון: אני לא רואה בזה התפרקות של הכנסת מסמכות החקיקה, אלא הסדרים מקובלים.

אבישי ברוורמן: תודה רבה.

אבישי ברוורמן: מה שאני מציע, קודם כל לגבי ההצבעה, בסעיף 4א(א) כתוב: "לא יציג אדם לציבור, באופן בולט לעין, במסגרת עסקית, מוצרי עישון; שר הבריאות רשאי" – אני מציע להוריד "רשאי", ולהגיד: "שר הבריאות יקבע באישור ועדת הכלכלה של הכנסת מה יחשב כהצגה באופן בולט לעין לעניין סעיף קטן זה".

<קריאה: מצוין.

אבישי ברוורמן: וזה יאפשר, במידה ויש את התיחום הזה ב"ג'יימס ריצ'רדסון" ואחרים, כדי שזה יעבור כאן.

אבישי ברוורמן: לכן אני מעלה את זה עם התיקון שלי להצעה.

אבישי ברוורמן: מי בעד?

רוברט אילטוב: זה נוגע גם לעסקים קטנים, נכון?

רוברט אילטוב: בעד אישור סעיף 4א – פה אחד

רוברט אילטוב: נמנעים – אין

אבישי ברוורמן: אושר.

אבישי ברוורמן: מי נגד?

אבישי ברוורמן: אף אחד.

אבישי ברוורמן: אושר פה אחד.

אבישי ברוורמן: תודה רבה.

<לאה ורון: ההצעה אושרה פה אחד.

אבישי ברוורמן: נמשיך הלאה.

אבישי ברוורמן: עורכת הדין גולדברג, בבקשה.

<מיכל גולדברג: אני אמשיך לתיקון סעיף 5. "6.

<מיכל גולדברג: בסעיף 5 לחוק העיקרי – (1) בסעיף קטן (א), במקום הסיפא החל מהמילים "פרסומת למוצר טבק או פרסומת לשם מסחרי של מוצר טבק" יבוא "שימוש בשמם או בדמותם של בני אדם, של בעלי חיים, או של אבר מאבריהם, או שימוש בתמונה של פרי, והכל לרבות בציור או בהנפשה, בפרסומת למוצר עישון שמותר לעשותה לפי הוראות סעיף 3(ב)(1), (2) או (4), או בסימון חפיסה או אריזה אחרת של מוצר עישון"".

<מיכל גולדברג: אני אסביר.

<מיכל גולדברג: הסעיף עד היום לא אפשר שימוש בדמויות של בני אדם או בעלי חיים בפרסומת למוצרי טבק.

<מיכל גולדברג: הכוונה הייתה שלא יעשו שימוש בדמויות כמו "מיקי מאוס" או כאלה באותן פרסומות.

<מיכל גולדברג: התיקון שאנחנו מציעים כאן הוא להוסיף בנוסף לשימוש בדמויות של בני אדם או בעלי חיים גם שימוש בתמונה או בציור של פרי, ושאיסור השימוש באותן הדמויות יהיה בפרסומת או בסימון על גבי חפיסה של מוצר טבק.

<מיכל גולדברג: הסיבה שאנחנו מבקשים להוסיף כאן את הפרי היא שנעשה שימוש – יש לנו כאן גם דוגמאות – בציורים או בתמונות של פירות על גבי חפיסות של מוצרי טבק.

<מיכל גולדברג: השימוש הזה בפירות גורם למוצר הטבק להיראות טבעי, בריא.

<מיכל גולדברג: זה כמובן מטעה, כמובן שלא מדובר במוצר כזה, לכן אנחנו מבקשים לאסור.

רונן הופמן: למה לא הכנסתם גם ירקות?

<איתי עצמון: אפשר לכתוב צמחים.

אבישי ברוורמן: צמחים.

רונן הופמן: כי הרי מחר יפרסמו - - -

אבישי ברוורמן: עורך הדין דוקטור הופמן – אני לומד ממנו הרבה מאוד דברים - - - של עורך דין.

אבישי ברוורמן: חבר הכנסת הופמן, צמחים.

אבישי ברוורמן: צמחים וכל פירות היער, וכל מה - - -

רונן הופמן: כל מה שיש לו קונוטציה לבריאות.

אבישי ברוורמן: בסדר, עורכת הדין גולדברג?

<מיכל גולדברג: מבחינתנו מקובל.

אבישי ברוורמן: סעיף (ב).

<מיכל גולדברג: "(2) בסעיף קטן (ב), במקום הקטע החל במילים "תחילתו של" עד המילים "(להלן – תיקון מס' 2)" יבוא "י"ג בתמוז התשס"א (4 ביולי 2001)"".

<מיכל גולדברג: מדובר בתיקון טכני בלבד.

<מיכל גולדברג: סעיף קטן (ב) היום מציין שהוראות הסעיף שעליו דיברתי, של שימוש בדמויות של בני אדם ובעלי חיים לא יחולו על מותג או סימן מסחר שהחלו לעשות בו שימוש לפני תיקון מס' 2.

<מיכל גולדברג: התיקון הוא בסך הכול טכני.

<מיכל גולדברג: במקום "תיקון מס' 2", אנחנו כותבים את התאריך של התיקון, שהוא ה-4 ביולי 2001.

<מיכל גולדברג: הכוונה היא לאותם מותגים היסטוריים, מותגים ידועים, שנעשה שם שימוש בדמות של בעל חיים.

<איתי עצמון: רגע, שאלת הבהרה.

<איתי עצמון: התאריך שציינתם כאן, 4 ביולי 2001, נוגע למוצרי טבק, עכשיו אנחנו הרחבנו את תחולת החוק העיקרי למוצרי עישון.

<איתי עצמון: השאלה למה התאריך הזה רלוונטי גם למוצרי עישון שאינם טבק?

<מיכל גולדברג: סעיף קטן (ב) לא מזכיר מוצר עישון – כן, הוא מזכיר מוצר טבק.

<מיכל גולדברג: אבל בכל מקרה, הכוונה לסימן רשום שנעשה בו שימוש לפני התאריך הזה.

<מיכל גולדברג: במקרה הזה אין רלוונטיות למוצר טבק או מוצר עישון.

אבישי ברוורמן: אוקיי.

אבישי ברוורמן: מי אדוני?

<גדי לוי: גדי לוי, פורום יבואני הסיגריות והטבק.

אבישי ברוורמן: יש לך 30 שניות על-יד חברת הכנסת גמליאל.

<גדי לוי: שוב, גדי לוי, פורום יבואני סיגרים וטבק.

<גדי לוי: היות ואנחנו מוצר נישה שפונה לקהל מבוגר, אנחנו סוחרים בכמות גדולה מאוד של מוצרי נישה קטנים, מוצרי פרמיום, שיש עליהם תוויות מקדמת דנא - - -

אבישי ברוורמן: מה ההצעה?

<גדי לוי: אני מציע להחריג – אני מבקש להחריג – את אותם מוצרים יוקרתיים שעליהם יש סימן מסחרי לפני 2001.

אבישי ברוורמן: תודה רבה.

אבישי ברוורמן: החרגת מוצרי יוקרה, מה התשובה?

<קריאה: מה זה מוצרי - - -

אבישי ברוורמן: מוצרי יוקרה – מה זה, סיגר של 80,000 שקל?

<גדי לוי: אותם סיגרים יוקרתיים וכל הדברים האלה, שיש עליהם דמויות, סימנים מסחריים מ-1800, מ-1900.

<גדי לוי: קטינים לא צורכים אותם.

אבישי ברוורמן: יש היגיון שמוצר שהוא מוצר יוקרה, שהמחיר שלו גבוה מאוד, אוכלוסייה מאוד עשירה משלמת עבורו, יש לה גם כן אינטליגנציה גבוהה, גם שיבינו את הדברים האלו.

<גדי לוי: גם אין באפשרותנו לשנות את האריזות, אתם צריכים להבין, ישראל – המטרה של הצעת החוק היא לפנות לקטינים.

<גדי לוי: פה פונים - - -

אבישי ברוורמן: יש לכם התייחסות, עורכת הדין גולדברג?

אבישי ברוורמן: עצמון?

<מיכל גולדברג: ככל שמדובר באיזשהו ציור או דמות שהיו סימן מסחר שנעשה בהם שימוש לפני 2001, כמו שאמרתי, אין כל קושי.

<מיכל גולדברג: הסייג לא חל.

<גדי לוי: בסדר.

אבישי ברוורמן: אוקיי?

אבישי ברוורמן: אדוני מסופק?

אבישי ברוורמן: תודה.

אבישי ברוורמן: אם ככה, אני עובר – מי גברתי?

אבישי ברוורמן: כי אני רוצה להתקדם.

<אירית מנטש: אירית מנטש, מהאגודה למלחמה בסרטן.

<אירית מנטש: אני רציתי להוסיף - - -

אבישי ברוורמן: לשנות?

<אירית מנטש: לא, ממש לא.

<אירית מנטש: אנחנו רוצים לתמוך - - -

אבישי ברוורמן: לא, זה מיותר.

אבישי ברוורמן: מיותר.

אבישי ברוורמן: לא צריך תמיכה.

אבישי ברוורמן: אני רוצה להתקדם, כי זה מבזבז זמן.

אבישי ברוורמן: רבותי, מי בעד?

אבישי ברוורמן: בעד אישור תיקון סעיף 5 – פה אחד

אבישי ברוורמן: נמנעים – אין

אבישי ברוורמן: בעד – אושר פה אחד.

אבישי ברוורמן: הלאה.

<איתי עצמון: יש לי רק הערת הבהרה לגבי תיקון שהוועדה אישרה קודם לכן בסעיף 4א.

<איתי עצמון: אני רוצה רק להבין, כדי שנדע לנסח את זה בצורה הנכונה.

<איתי עצמון: כתוב: "לא יציג אדם לציבור, באופן בולט לעין, במסגרת עסקית, מוצרי עישון" האיסור אמור לחול גם אם אין תקנות, זאת הכוונה?

אבישי ברוורמן: ברור.

<מיכל גולדברג: כן.

<איתי עצמון: אוקיי.

אבישי ברוורמן: תודה רבה.

אבישי ברוורמן: עורכת הדין גולדברג, הסעיף הבא.

אבישי ברוורמן: באיזה סעיף אנחנו?

<מיכל גולדברג: על ביטול סעיף 6 אני אדלג בשלב זה.

אבישי ברוורמן: 6 קשור לעיתונות, מדלגים.

אבישי ברוורמן: הלאה.

<מיכל גולדברג: אני עוברת להחלפת סעיפים 7 ו-7א.

אבישי ברוורמן: אנחנו מתקדמים ל-7.

אבישי ברוורמן: בבקשה.

העיקרי יבוא: "חובת הכללת אזהרה בפרסומת המותרת לפי הוראות סעיף 3(ב)(1), (2) או (4) – 7.

העיקרי יבוא: (א) פרסומת שמותר לעשותה לפי הוראות סעיף 3(ב)(1), (2) או (4), תכלול אזהרה או מסר אחר, במקום בולט במודעת הפרסומת בגודל של 30 אחוזים לפחות משטחה, על רקע לבן, במסגרת שחורה.

העיקרי יבוא: (ב) שר הבריאות, באישור ועדת הכלכלה של הכנסת, יקבע הוראות בדבר שפות האזהרה או המסר, מיקומם עיצובם, צורתם, תוכנם, הגודל המזערי שלהם ושל האותיות שלהם, ואופן תחלופתם של האזהרה או של המסר כאמור וכן רשאי הוא לקבוע כי אזהרה או מסר אחר כאמור, יובאו באמצעות תמונות שונות שיתחלפו מעת לעת, לרבות תמונות מצוירות או מונפשות".

<איתי עצמון: כאן יישום הסעיף כן מותנה בתקנות שבהן ייקבעו כל הפרטים של האזהרה, אני צודק?

<מיכל גולדברג: כן.

מיכל רוזין: זה הגיוני.

מיכל רוזין: אחרת איך יפרסמו אזהרה אם אין כללים?

<מיכל גולדברג: להמשיך ל-7א או קודם - - -

<איתי עצמון: נצביע קודם.

אבישי ברוורמן: כן, אנחנו נצביע על 7(א) ו-(ב).

אבישי ברוורמן: מי בעד?

אבישי ברוורמן: בעד אישור סעיף 7 – פה אחד

אבישי ברוורמן: בעד – אושר.

אבישי ברוורמן: תודה.

אבישי ברוורמן: 7א.

<מיכל גולדברג: "7א.

<מיכל גולדברג: הגבלות על שמות וצורות של מוצרים דומים למוצר עישון – (א) לא ייצר אדם, לא יאחסן במסגרת עסקית ולא ישווק מוצר שאינו מוצר עישון, ששמו, כינויו או הסמל המופיע עליו, זהה או דומה לשם מסחרי או למותג של מוצר עישון שהיה קיים לפני קביעת שמו או כינויו של המוצר שאינו מוצר עישון או לפני הופעתו של הסמל על המוצר כאמור.

<מיכל גולדברג: (ב) לא יכנה אדם עסק או פעילות מסחרית שאינם קשורים לסחר במוצרי עישון, בשם או בכינוי זהה או דומה לשם מסחרי או למותג של מוצר עישון, אם השם המסחרי או המותג כאמור היה קיים לפני מתן הכינוי לעסק או לפעילות האמורים.

<מיכל גולדברג: (ג) לא יכנה יצרן או יבואן מוצר עישון ששווק לראשונה לאחר יום י' בתמוז התשס"א (4 ביולי 2001), בשם או בכינוי זהה או דומה לשם מסחרי או למותג של מוצר שאינו מוצר עישון.

<מיכל גולדברג: (ד) לא ייצר אדם, לא ישווק, לא ייבא ולא יאחסן במסגרת עסקית, חטיף, צעצוע או ממתק לרבות גומי לעיסה, בצורה של מוצר עישון או אם מופיע עליו שם של מוצר עישון, לרבות המילים "סיגריה" או "סיגר"".

אבישי ברוורמן: תודה.

אבישי ברוורמן: יש לנו עוד משהו כאן?

<איתי עצמון: הסבר לגבי הסעיף הזה.

<מיכל גולדברג: מדובר בסעיף שמחליף סעיף שקיים היום בחוק.

<מיכל גולדברג: סעיפים (א) ו-(ב) מתייחסים לתופעה של מיתוג ושיתוף מיתוג, הרחבה של מותג, למוצרים אחרים שאינם מוצרי עישון, ובכך מאדירים או מגדילים את הפרסום למוצר העישון.

<מיכל גולדברג: סעיף קטן (ג) גם קשור לעניין הזה של הרחבת מיתוג לכיוון ההפוך.

<מיכל גולדברג: הוא אומר שלא ניתן לכנות מוצר עישון בכינוי של מותג שאינו מוצר עישון.

אבישי ברוורמן: תודה.

אבישי ברוורמן: הערות קצרות של עורך הדין עצמון.

<איתי עצמון: יש לי שתי הערות קצרות.

<איתי עצמון: בסעיף הזה, למה הכוונה באחסון במסגרת עסקית?

<מיכל גולדברג: אתה מדבר על סעיף קטן (ד)?

<מיכל גולדברג: מסגרת עסקית – עוד פעם, כמו שהסברתי - - -

<איתי עצמון: לבתי עסק?

<מיכל גולדברג: כן, לבתי עסק, לא לבתים פרטיים.

אבישי ברוורמן: אז פה זה חלק מניסוחי ה-fine tuning שתצטרכו לעשות.

<איתי עצמון: בסעיף קטן (ג) – אני שוב חוזר על ההערה שלי, ואני חושב שכאן כן צריך לתקן – כתוב מוצר עישון ששווק לראשונה לאחר ה-4 ביולי 2001.

<איתי עצמון: התאריך הזה רלוונטי למוצרי טבק, כלומר למוצרי עישון שהם מוצרי טבק?

<איתי עצמון: צריך לעשות את ההבחנה ולקבוע מה חל על מוצר עישון שאינו מוצר טבק.

<מיכל גולדברג: נכון.

אבישי ברוורמן: זה בתיקון.

<מיכל גולדברג: את זה נעשה ברמת הנוסח.

אבישי ברוורמן: אתם תעשו בהמשך - - -

<איתי עצמון: לא, אבל ברמה המהותית, אדוני, צריך לקבוע מה התאריך הרלוונטי לגבי מוצר עישון שאינו מוצר טבק – יום תחילתו של החוק - - -

אבישי ברוורמן: מה אתה מציע, עורך הדין עצמון?

<איתי עצמון: אני מציע לשמוע מה עמדת משרד הבריאות קודם כל.

<מיכל גולדברג: אני מציעה את יום התחילה.

רונן הופמן: יום תחילתו של החוק.

אבישי ברוורמן: מקובל.

אבישי ברוורמן: פרופסור גמזו – מקובל.

אבישי ברוורמן: הערות נוספות?

אבישי ברוורמן: אם אין, להצבעה.

אבישי ברוורמן: מי בעד?

אבישי ברוורמן: בעד אישור סעיף 7א – פה אחד

אבישי ברוורמן: בעד – אושר פה אחד, עם תיקון עצמון.

אבישי ברוורמן: הלאה.

<מיכל גולדברג: "תיקון סעיף 8 – 9.

<מיכל גולדברג: בסעיף 8 לחוק העיקרי, במקום סעיף קטן (ב) יבוא: "(ב) לא יפיץ אדם לצרכן ולא יחלק לאדם אחר במסגרת עסקית, מוצר עישון, בלא תמורה, בתמורה סמלית או בתמורה למוצר עישון אחר, לרבות בעד השתתפות בסקר צרכנים, רישום ברשימת דיוור או מסירת פרטים אישיים"".

<מיכל גולדברג: הסעיף הזה מחליף את סעיף 8ב בחוק המקורי, שהנוסח שלו הוא: "לא יפיץ אדם לצרכן מוצרי טבק ללא תמורה".

אבישי ברוורמן: תסבירי.

<מיכל גולדברג: לפי החוק היום אסור להפיץ לאדם אחר – לדוגמה, חברת טבק לא יכולה לבוא ולחלק מוצרי טבק ללא תמורה.

יעקב ליצמן: לכולם?

יעקב ליצמן: גם למבוגרים?

<מיכל גולדברג: לכולם, כן.

<מיכל גולדברג: חל איסור על הפצת מוצרי טבק ללא תמורה.

<מיכל גולדברג: הסעיף הזה משנה מעט.

<מיכל גולדברג: קודם כל הוא אומר: "לא יפיץ אדם לצרכן ולא יחלק לאדם אחר במסגרת עסקית".

<מיכל גולדברג: זאת אומרת, אם אדם נותן לחברו סיגריה, כמובן שהחוק לא חל, אלא הכוונה למסגרת עסקית.

<מיכל גולדברג: ואנחנו מוסיפים: בלא תמורה, בתמורה סמלית, זה גם נכנס בגדר האיסור, או בתמורה למוצר עישון אחר, לרבות בעד השתתפות בסקר צרכנים.

<מיכל גולדברג: זאת אומרת מישהו נותן לאחר מוצר טבק בעד השתתפות בסקר צרכנים, רישום ברשימת דיוור או מסירת פרטים אישיים.

אבישי ברוורמן: שאלה, מסגרת עסקית – שואל אותי סטודנט לשעבר – האם זה כולל גם את יום הסטודנט?

<איתי עצמון: למשל.

<איתי עצמון: מסגרת עסקית – ההגדרה כאן קצת שונה מההגדרה שתיארתם קודם לכן.

<מיכל גולדברג: נכון.

אבישי ברוורמן: ולכן?

<מיכל גולדברג: נכון.

<מיכל גולדברג: זאת הערה טובה, נכון.

<מיכל גולדברג: יכול להיות שהמונח "מסגרת עסקית" כאן הוא מצומצם מדי.

<איתי עצמון: אולי מסגרת מסחרית?

<מיכל גולדברג: צריך להרחיב אותו.

אבישי ברוורמן: טוב, אתם תמצאו.

יעקב ליצמן: האם "דובק" יוכלו לקנות חברת טבק או משהו אחר תמורת חצי מהמוצר שלו לפי החוק הזה?

מיכל רוזין: עוד פעם, לא הבנתי.

<מיכל גולדברג: לא, החוק אוסר על הפצה של מוצרי טבק ללא תמורה.

יעקב ליצמן: יש לנו מפעל סיגריות.

יעקב ליצמן: הוא רוצה להחליף עם מפעל אחר תמורת - - - חצי הוא רוצה לתת וחצי - - -

<איתי עצמון: אני לא חושב שאלה הדינים הרלוונטיים לסיטואציה הזו.

אבישי ברוורמן: Take overs ו-mergence בדברים האלה לא בסעיף הזה.

<מיכל גולדברג: זה לא קשור לסעיף הזה.

<איתי עצמון: אני לא חושב שאלה הדינים שמסדירים את הסיטואציה שתיארת.

יעקב ליצמן: אתה בטוח או שאתה לא חושב?

<איתי עצמון: אני לא חושב.

<מיכל גולדברג: לא, זה לא נכנס בסעיף הזה.

אבישי ברוורמן: עורכת הדין גולדברג, את סמוכה ובטוחה?

<מיכל גולדברג: כן.

<איתי עצמון: מה ההצעה שלכם במקום מסגרת עסקית?

<מיכל גולדברג: מסחרית.

<איתי עצמון: מסחרית שכוללת גם אירועי חסות?

אבישי ברוורמן: תודה.

אבישי ברוורמן: הערה קצרה, אדוני.

אבישי ברוורמן: מי אדוני, לפרוטוקול, עוד פעם.

<אורי סודרי: עורך דין אורי סודרי, British American Tobacco.

<אורי סודרי: אחד האיסורים זה בתמורה למוצר טבק אחר.

אבישי ברוורמן: עורכת הדין גולדברג, מדברים אליך, את לא יכולה לשוחח אתו עכשיו.

אבישי ברוורמן: בתמורה למוצר טבק אחר.

<אורי סודרי: מצד אחד, זה לא תורם שום דבר למטרה המוצהרת של החוק, מצד שני, זה פוגע בצורה מאוד – את המרחב המצומצם שמותירים - - -

אבישי ברוורמן: זאת אומרת חילוף של טבק בטבק, אתה אומר שהוא כשר.

<אורי סודרי: בוודאי.

אבישי ברוורמן: עורכת הדין גולדברג, אם מחליפים טבק בטבק?

<אורי סודרי: אפשר להסביר, אדוני, רק את הרקע?

<אורי סודרי: מצמצמים כל הזמן את הפעילות המסחרית של חברות הטבק.

<אורי סודרי: בקרב מעשנים, אחת הפעילויות המקובלות היא שבאים לאדם שמעשן, שרואים שהוא מעשן והוא מחזיק בידו חפיסה, ואומרים לו בוא תנסה את המוצר שלי, תן לי את שלך, אני אתן לך.

<אורי סודרי: אם מונעים את זה, זה כבר - - -

אבישי ברוורמן: זה נכון.

אבישי ברוורמן: אתה צודק.

אבישי ברוורמן: תשמעי, אני מסכים.

אבישי ברוורמן: אם אדם כבר מעשן, ולהחליף – אני לא אגיד פה שמות – בין א' ל-ב', אלו תחליפים, זה בסדר.

אבישי ברוורמן: את זה לא צריך למנוע, כי אחרת אין תחרות בכלל במה שקיים.

אבישי ברוורמן: אנחנו לא אוסרים על ייצור סיגריות.

חנא סוייד: זו לא מסגרת מסחרית.

חנא סוייד: זאת מסגרת של קידום מכירות.

מיכל רוזין: בטח שזה מסחרי, אבל אני רוצה להגיד - - -

אבישי ברוורמן: יש תשובה לזה?

אבישי ברוורמן: כי פה אני בדעתו.

אבישי ברוורמן: אני לא רוצה למנוע תחרות בין אנשים.

<חיים גבע-הספיל: אני אגיד את המקרה הקלאסי.

אבישי ברוורמן: אתה מסכים אתו או לא?

<חיים גבע-הספיל: כן, לגבי זה אני מתייחס.

<חיים גבע-הספיל: המקרה הקלאסי הוא שאותן דיילות שניגשות בדרך כלל לחיילים אומרות תנו לנו חפיסה עם סיגריה אחת, אני אתן לכם חפיסה מלאה חדשה של המותג.

<חיים גבע-הספיל: זה לא בדיוק – זה לא למעשנים.

<אורי סודרי: זאת לא הכוונה, אדוני.

<חיים גבע-הספיל: וזה גם אסור.

אבישי ברוורמן: אבל ההערה שלו, צריך לכלול אותה כאן במסגרת החוק.

אבישי ברוורמן: היא נכללת.

<אורי סודרי: אדוני, מה שמר גבע אמר אסור גם לפי החקיקה הקיימת, כי כשנותנים - - -

אבישי ברוורמן: תודה רבה.

אבישי ברוורמן: הבנו, תודה רבה.

מיכל רוזין: אני רוצה לשאול שאלת המשך.

מיכל רוזין: אני יכולה להבין לחלוטין למה יאסר לגשת לאדם ברחוב ולתת לו חפיסת סיגריות לנסות.

מיכל רוזין: גם לך תוכיח – הוא כן עישן, הוא לא עישן, הוא לקח ממישהו.

מיכל רוזין: השאלה שלי – הרי אפשרנו להם לעשות רשימות דיוור שאנשים יוכלו לקבל פרסומת הביתה אם הם נרשמו לרשימות הדיוור.

מיכל רוזין: לכן אני שואלת, אם מתוך רשימות הדיוור הם עושים ערב סגור ושם הם כן מחלקים, האם זה אסור לפי הסעיף הזה?

<מיכל גולדברג: להבנתי כן, זה אסור, מכיוון שהחלוקה היא חלוקה במסגרת מסחרית.

<איתי עצמון: אבל אם פונים לצרכני מוצרי עישון, והם מגיעים מיוזמתם - - -

<קריאות: - - -

אבישי ברוורמן: אי-אפשר לאסור על הכלכלה להתבצע לפי חוקי התחרות.

אבישי ברוורמן: אי-אפשר.

דוד צור: כנסו לאנשים לבתים ותעצרו אותם.

אבישי ברוורמן: לא, זה כבר נראה לי לא הגיוני.

אבישי ברוורמן: לא הגיוני.

אבישי ברוורמן: אם כבר מאפשרים משחק וכלכלה, אי-אפשר לאסור על כולם שיעשנו.

אבישי ברוורמן: בתוך כללי המשחק מותר להם להתחרות.

אבישי ברוורמן: איך הם יריבו?

יעקב ליצמן: אדוני היושב-ראש, האם זה חל על התנחלויות?

אבישי ברוורמן: אדוני, אני כבר יודע שהממשלה הזאת - - -

מיכל רוזין: שום חוק ישראלי אינו חל עליהן.

<איתי עצמון: אלא אם כן הוא חל מכוח צו של המושל הצבאי.

יעקב ליצמן: מה?

<איתי עצמון: אלא אם כן הוא חל מכוח הוראות המושל הצבאי.

אבישי ברוורמן: זה תלוי במושל הצבאי, באלוף פיקוד מרכז ובממשלת ישראל לדורותיה.

יעקב ליצמן: האם אפשר להוסיף שהמושל הצבאי – למה אי-אפשר?

<איתי עצמון: אנחנו בדרך כלל לא נוהגים לעשות את זה.

<איתי עצמון: זו הסמכות של מערכת הביטחון להחיל כל חוק במדינת ישראל בשינויים או לא בשינויים על - - -

יעקב ליצמן: אני מגיש הסתייגות, שהמושל הצבאי גם כן.

מיכל רוזין: החלטת להחיל את החוק הישראלי על השטחים הכבושים?

יעקב ליצמן: סליחה - - - לעשות בלגן.

אבישי ברוורמן: יעקב - - -

יעקב ליצמן: לא, למה?

אבישי ברוורמן: אוקיי, אז אנחנו נצביע גם על ההצעה הזאת של - - -

יעקב ליצמן: לא, אני מעלה את זה למעלה.

אבישי ברוורמן: בסדר.

אבישי ברוורמן: אז אני אצביע פה.

<לאה ורון: לא, אם הוועדה מקבלת את זה – יש - - -

<איתי עצמון: קודם כל הצעה, ולאחר מכן, אם ההצעה לא מתקבלת ניתן להעלות אותה למליאה כהסתייגות.

אבישי ברוורמן: אם ככה – איך הניסוח של חבר הכנסת ליצמן?

<איתי עצמון: כוונתך היא שהוראות החוק יחולו גם על אזורי יהודה ושומרון?

אבישי ברוורמן: אזורי יהודה ושומרון באישור המושל הצבאי?

<איתי עצמון: לא צריך להגיד באישור.

יעקב ליצמן: זו השאלה.

יעקב ליצמן: אני אומר או שהחוק חל – שהוועדה תחליט מה היא רוצה.

מיכל רוזין: מזל שאיילת שקד יצאה.

יעקב ליצמן: אם הוועדה רוצה להחיל את החוק או לא רוצה.

<לאה ורון: אתה מצביע על ההצעה הזאת, שהוראות החוק יחולו גם על אזורי יהודה ושומרון.

<לאה ורון: מי בעד?

אבישי ברוורמן: אני בעד שיחולו ביהודה ושומרון, בטח.

<לאה ורון: מי בעד הצעתו של חבר הכנסת ליצמן?

יעקב ליצמן: אני רוצה לשמוע איך ניסחת את זה.

אבישי ברוורמן: רבותי, אנחנו נפיל את יהודה ושומרון.

<לאה ורון: אני לא ניסחתי את זה.

<לאה ורון: עורך הדין עצמון ניסח את זה.

<לאה ורון: הוראות החוק יחולו גם על אזורי יהודה ושומרון.

יעקב ליצמן: לא, זה לא בסמכותו.

יעקב ליצמן: הוא לא יכול.

<לאה ורון: אז מה אדוני מציע?

אבישי ברוורמן: תן לי את הניסוח, יעקב, נו.

מיכל רוזין: לכן אי-אפשר לקבוע את זה בחוק הישראלי.

יעקב ליצמן: אני לא יודע אם זה חל או לא חל.

מיכל רוזין: אז תפנה במכתב לאלוף - - -

יעקב ליצמן: הוועדה צריכה להחליט אם זה חל או לא חל.

רוברט אילטוב: אפשר לשאול שאלה את שרת הבריאות?

אבישי ברוורמן: יעקב, אני חוזר.

אבישי ברוורמן: את הניסוח - - -

יעקב ליצמן: אני אציל אתכם.

רוברט אילטוב: כבוד השרה, את רוצה לאכוף את החוק הישראלי ביהודה ושומרון?

יעקב ליצמן: אני מציע שההסתייגות שלי תעלה למעלה.

אבישי ברוורמן: בסדר.

אבישי ברוורמן: גמרנו, ההסתייגות - - -

<לאה ורון: לא, אדוני.

<לאה ורון: אדוני, הסתייגות משמעה הצעה לוועדה, שהוועדה מחויבת להצביע עליה ע-פי תקנון הכנסת.

אבישי ברוורמן: אתה מבין?

אבישי ברוורמן: זה לא יושב-ראש ועדת כספים, ששם אתה יכול לעשות מה שאתה רוצה.

אבישי ברוורמן: פה יש חוק.

<לאה ורון: ככל שהוועדה מחליטה שלא לאשר את ההצעה, הרי שיכול חבר הכנסת לבקש הסתייגות.

<לאה ורון: אנחנו כרגע בשלב של ההצעה.

אבישי ברוורמן: רבותי, אני מסכם את הניסוח הספציפי.

אבישי ברוורמן: אני מעלה להצבעה את ההצעה שחבר הכנסת ליצמן אומר שלנושא הזה תהיה משמעות לגבי יהודה ושומרון.

אבישי ברוורמן: מי בעד?

יעקב ליצמן: זאת אומרת, השאלה היא - - -

אבישי ברוורמן: מי בעד?

יעקב ליצמן: מה בעד?

<לאה ורון: בעד הצעתך.

אבישי ברוורמן: בעד תחולה ביהודה ושומרון.

אבישי ברוורמן: בעד ההצעה שלך.

אבישי ברוורמן: מי נגד?

אבישי ברוורמן: בעד החלת החוק בשטחי יהודה ושומרון – 2

אבישי ברוורמן: נמנעים – 1

רוברט אילטוב: אני נמנע.

אבישי ברוורמן: מי נגד?

מיכל רוזין: יש לך ארבעה נגד.

<לאה ורון: ההצעה לא נתקבלה.

אבישי ברוורמן: נפל.

אבישי ברוורמן: גמרנו.

יעקב ליצמן: רביזיה.

אבישי ברוורמן: יעלה במליאה.

<לאה ורון: הוא מבקש רביזיה, לא.

יעקב ליצמן: רביזיה אתה לא יכול.

<איתי עצמון: רביזיה לא ניתן כרגע - - -

אבישי ברוורמן: אל תעשה לי פיליבסטר על זה, אני רוצה להגיע לעיתונות.

<לאה ורון: בישיבה הבאה אנחנו נעשה את הרביזיה.

אבישי ברוורמן: רביזיה בישיבה הבאה.

<איתי עצמון: אדוני, צריך לתת מענה להערות שנשמעו כאן למשל לגבי אירועים סגורים שמיועדים לצרכני מוצרי עישון.

<איתי עצמון: האם הוועדה מקבלת את החריג?

אבישי ברוורמן: אני מקבל את הרוח שאמר מר סודרי.

<איתי עצמון: מה הייתה ההצעה שלו?

אבישי ברוורמן: אני חושב שברגע שיש גופים שכבר מייצרים סיגריות, נותנים למתחרים להתחרות אחד בשני – "מלברו" מול "דובק", "דובק" מול "מטוסיאן", מה שהיה פעם.

אבישי ברוורמן: לא חשוב מה, צריך לתת להם להתחרות.

אבישי ברוורמן: לכן בחלק מהדברים האלה אין היגיון.

<רוני גמזו: אני רוצה להציע.

<רוני גמזו: יש לנו החרגה בנושא של הפרסום בסעיף 3.

<רוני גמזו: הוצאנו את אותם אנשים שמלאו להם גיל 18 ושנתנו הסכמה מפורשת מראש בכתב לקבלת פרסומת.

<רוני גמזו: להחריג אותם.

<רוני גמזו: להם יהיה ניתן לבצע.

<איתי עצמון: אירוע סגור שמיועד למי שקיבל הזמנה בהתאם לרשימה לפי סעיף 3(3)(ב)(1).

<רוני גמזו: בדיוק.

אבישי ברוורמן: אוקיי.

אבישי ברוורמן: הערה אחרונה, עשר שניות.

<אורי סודרי: כן אדוני.

<אורי סודרי: רק להרגיע את החשש של מר גבע, שנותנים חפיסה שלמה בתמורה לסיגריה, זה אסור, כי נותנים ללא תמורה.

אבישי ברוורמן: אסור.

אבישי ברוורמן: תודה רבה.

אבישי ברוורמן: אם כך, תיקון סודרי מקובל עלינו?

<איתי עצמון: לא, זה התיקון ברוח שכרגע - - -

אבישי ברוורמן: כן, אבל זה ברוח סודרי.

<איתי עצמון: עם ההבהרה של מנכ"ל משרד הבריאות.

אבישי ברוורמן: תודה רבה.

אבישי ברוורמן: ליצמן, אני לא אתן לך לספח את השטחים.

אבישי ברוורמן: לא אתן לך.

יעקב ליצמן: אתה לא יודע עד רגע זה את דעתי המדינית.

אבישי ברוורמן: אני יודע.

אבישי ברוורמן: ואני יודע שאתה רוצה לשנות את מבנה הממשלה.

רוברט אילטוב: בגלל זה אני נמנעתי.

אבישי ברוורמן: אתה רוצה לשנות את מבנה הממשלה.

אבישי ברוורמן: תודה.

אבישי ברוורמן: הלאה.

<מיכל גולדברג: כבוד היושב-ראש, אני מזכירה שהחלטנו שבמקום "לאדם אחר במסגרת עסקית" יבוא "לאדם אחר במסגרת מסחרית, לרבות במסגרת אירוע שיווק".

אבישי ברוורמן: ברור.

<איתי עצמון: אירוע קידום מכירות, אירוע חסות.

אבישי ברוורמן: אוקיי, מי בעד?

אבישי ברוורמן: בעד אישור תיקון סעיף 8 – פה אחד

אבישי ברוורמן: נמנעים – אין

אבישי ברוורמן: בעד – אושר פה אחד.

אבישי ברוורמן: אילטוב, לא ראיתי את האצבע שלך.

אבישי ברוורמן: תודה.

אבישי ברוורמן: הלאה.

<מיכל גולדברג: "תיקון סעיף 8א – 10.

<מיכל גולדברג: בסעיף 8א לחוק העיקרי, אחרי סעיף קטן (ב) יבוא: "(ב1) בעל עסק או מי שעובד בעסק שבו נמכרים, מושאלים או מושכרים מוצרי עישון, אשר מכר, השכיר או השאיל לקטין מוצר עישון, בניגוד להוראות סעיפים קטנים (א) או (א1), חזקה כי היה מודע לכך שמכר, השכיר או השאיל לקטין מוצר עישון, אלא אם כן הוכיח, ברמת ההוכחה הנדרשת במשפט אזרחי, שהקטין הציג לו תעודה כאמור בסעיף קטן (ב), שלפיה הוא אינו קטין"".

<מיכל גולדברג: מדובר פה בהוספת חזקה.

<מיכל גולדברג: סעיף 8א רבתי לחוק היום אוסר מכירה, השכרה או השאלה של מוצרי עישון לקטינים, וגם מאפשר בסעיף קטן (ב) לבעל עסק לדרוש ממי שבא לרכוש ממנו מוצרי עישון שיציג לו תעודה, כדי שאכן ייווכח שלא מדובר בקטין.

אבישי ברוורמן: גם כשפוגשים זמרים צריכים להציג תעודת זהות?

מיכל רוזין: רצוי מאוד.

רוברט אילטוב: עכשיו זה רצוי, עוד מעט זה יהיה בחוק.

מיכל רוזין: עדיף מאשר חוסר המוסר פה.

רוברט אילטוב: פה אני אתך.

<מיכל גולדברג: הסעיף כמו שהוא היום לא מעודד את בעל העסק לבקש את תעודת הזהות, כי אז זה הופך אותו - - -

אבישי ברוורמן: תודה, אוקיי.

אבישי ברוורמן: הערות.

אבישי ברוורמן: שאלה, עורך הדין עצמון.

<איתי עצמון: ואם הציג לו תעודה מזויפת?

<מיכל גולדברג: זה בדיוק העניין.

<מיכל גולדברג: זה מה שנכנס לחזקה, כי הרי אם הוא קטין, הוא לא יכול להציג תעודה אמתית.

<מיכל גולדברג: זו האפשרות היחידה שבעל העסק אכן מכר מוצרי עישון לקטין.

<איתי עצמון: חזקה כי הוא מכר.

יעקב ליצמן: אם הוא קטין הוא לא חייב להזדהות בכלל.

<מיכל גולדברג: מגיל 16 כבר אפשר להוציא תעודת זהות.

<מיכל גולדברג: אם אין לו - - -

יעקב ליצמן: אז הוא לא קטין.

יעקב ליצמן: קטין לא חייב להזדהות, לכן לא חל כל הסיפור עליו.

אבישי ברוורמן: נכון.

אבישי ברוורמן: אדם בן 14 לא חייב להזדהות.

מיכל רוזין: גם אין לו תעודה.

יעקב ליצמן: אין לו תעודה, הוא לא חייב.

אבישי ברוורמן: זה מה שהוא אמר.

<מיכל גולדברג: אם ילד בן 14 יבוא לקיוסק ויבקש לרכוש סיגריות, בעל העסק - - -

יעקב ליצמן: ייתן לו.

דוד צור: אבל הוא יגיד שהוא בן 17.

דוד צור: אז יאמרו לו תציג תעודה.

דוד צור: אז הוא יגיד אין לי תעודה, יגיד לו לך הביתה.

<מיכל גולדברג: בדיוק.

יעקב ליצמן: אבל הוא יגיד שהוא בן 17.

מיכל רוזין: ל-17 יש תעודה.

<מיכל גולדברג: אז מבחינתי כמשרד הבריאות, כשאני אבוא להגיש כתב אישום נגד אותו בעל קיוסק – זה מה שצריך.

יעקב ליצמן: את אומרת שכשאני בא לקנות אני צריך להציג תעודת זהות כדי שאני אוכל לקנות סיגריות?

<מיכל גולדברג: אם בעל העסק מבקש ממך, כן.

יעקב ליצמן: אני נגד הסעיף הזה.

יעקב ליצמן: זאת אומרת שכל בן אדם שבא לקנות סיגריה, אם בעל הקיוסק יבקש ממנו - - -

<מיכל גולדברג: אבל זה נמצא בחוק היום.

יעקב ליצמן: זה נורא ואיום.

<מיכל גולדברג: הסעיף הזה נמצא בחוק היום.

יעקב ליצמן: אבל זה לא נכון.

יעקב ליצמן: אני מבקש להסתייג.

אבישי ברוורמן: רק שאלה.

אבישי ברוורמן: הסעיף הזה היה בחוק גם כשר הבריאות היה חבר הכנסת ליצמן?

<מיכל גולדברג: אכן כן.

אבישי ברוורמן: תודה.

יעקב ליצמן: אבל אני לא עשיתי את זה.

יעקב ליצמן: זה לא פייר מה שאתה עושה.

יעקב ליצמן: מה שאני עושה, אני אחראי, מה שלא עשיתי, אני לא אחראי.

אבישי ברוורמן: רבותי, מי בעד?

אבישי ברוורמן: בעד אישור תיקון סעיף 8א – פה אחד

אבישי ברוורמן: נמנעים – אין

אבישי ברוורמן: תודה.

אבישי ברוורמן: אושר.

אבישי ברוורמן: הלאה.

<מיכל גולדברג: "תיקון סעיף 9 –

העיקרי יבוא: "חובת הכללת אזהרה על גבי חפיסה או אריזה של מוצר עישון – 9.

העיקרי יבוא: (א) לא ישווק אדם מוצר עישון בחפיסה או באריזה אחרת, אלא אם כן מודפסים על גבי החפיסה או האריזה כאמור אזהרה או מסר אחר כפי שקבע שר הבריאות באישור ועדת הכלכלה של הכנסת.

העיקרי יבוא: (ב) שר הבריאות באישור ועדת הכלכלה של הכנסת, רשאי לקבוע הוראות לעניין סעיף קטן (א), ובכלל זה הוראות בדבר שפות האזהרה או המסר, מיקומם, עיצובם, צורתם, תוכנם, הגודל המזערי שלהם ושל האותיות שלהם, ואופן תחלופתם של האזהרה או של המסר וחלוקתם בין החפיסות או האריזות האחרות של אותו מותג ורשאי שר הבריאות לקבוע כי אזהרה או מסר אחר כאמור באותו סעיף קטן יכול שיהיו באמצעות תמונות שונות שיתחלפו מעת לעת, לרבות תמונות מצוירות או מונפשות.

העיקרי יבוא: (ג) שר הבריאות רשאי לקבוע, באישור ועדת הכלכלה של הכנסת, הוראות נוספות בדבר סימון מוצרי עישון לרבות הוראות שעניינן עיצוב אחיד לאריזה או חפיסה של מוצר עישון והוראות שמטרתן סימון לצורך זיהוי או מעקב לרבות באמצעים אלקטרוניים וכן הוראות בדבר סימון לרבות מלל, אשר אסור שיופיעו על אריזה או חפיסה כאמור; קבע שר הבריאות הוראות נוספות כאמור, לא ישווק אדם מוצר עישון אלא אם כן חפיסתו או אריזתו מסומנת לפי ההוראות כאמור"".

אבישי ברוורמן: תודה.

אבישי ברוורמן: הסבר קצר.

<מיכל גולדברג: מדובר בהחלפה של סעיף שקיים היום בחוק של חובת סימון אזהרה על גבי חפיסה של מוצר עישון.

<מיכל גולדברג: הסעיף מוסיף את האפשרות להוסיף גם אמצעים גרפיים של תמונות שונות שיתחלפו מעת לעת, ולא רק אזהרה במלל.

<מיכל גולדברג: זה בסעיף קטן (ב).

<מיכל גולדברג: סעיף קטן (ג) מאפשר לשר הבריאות בתקנות לקבוע הוראות שעניינן עיצוב אחיד לאריזה, דהיינו שתהיה חובה לפי התקנות לאריזות אחידות למוצרי טבק, וגם הוראות שעניינן סימון אלקטרוני.

<מיכל גולדברג: ישראל הצטרפה לאחרונה לאמנה למיגור הסחר הבלתי חוקי בטבק.

<מיכל גולדברג: אחת מהוראות האמנה היא לאפשר סימון אלקטרוני של אותן חפיסות כדי להילחם בתופעת השוק השחור בתחום.

אבישי ברוורמן: תודה.

אבישי ברוורמן: חבר הכנסת אילטוב.

רוברט אילטוב: הסימון האחיד של החפיסות הופך את התחרות רק על מחיר, ואז האינטרס שלנו הוא שלא תהיה תחרות במחיר, אלא שהמחיר יהיה כמה שיותר גבוה.

רוברט אילטוב: הדבר היחיד שאנחנו משאירים להם כשאנחנו מורידים את סימון החברות שלהם הוא שהם יורידו מחירים.

יעל גרמן: קודם כל, יכול להיות, אבל לא זאת המטרה כשאנחנו מדברים על פרסום, אנחנו - - -

רוברט אילטוב: לכן אני מעלה, אני מבין שהמטרה היא אחרת.

יעל גרמן: כשאנחנו מדברים על פרסום, אנחנו מדברים על פרסום בכל האמצעים, לא רק באמצעי תקשורת.

יעל גרמן: גם סימון שמעורר אותך לקנות, כמו שקודם אמרנו – פירות וירקות – גם הוא משהו שמעורר.

יעל גרמן: וגם איזושהי הבלטה בצבע או בתמונה כזו יכולה לעורר אותך.

יעל גרמן: יש לי כאן דוגמאות, אני משערת לעצמי שאתם כבר ראיתם - -

אבישי ברוורמן: כן, ראינו אותן כבר.

אבישי ברוורמן: כן.

יעל גרמן: - - של מה שנעשה בעולם.

יעל גרמן: אלה הדוגמאות, אני אעביר לכם.

יעקב ליצמן: רק במקום אחד.

יעל גרמן: לא, לא רק במקום אחד.

יעל גרמן: לא, לא, לא.

יעל גרמן: סליחה, לא רק במקום אחד.

יעל גרמן: היום - - -

רוברט אילטוב: אני מבין שאת רוצה לייצר להם את הקופסה.

יעל גרמן: לא, אני לא יודעת.

יעל גרמן: אני רוצה להעביר את זה.

יעקב ליצמן: על-פי חוק אסור לך להעביר לו קופסאות סיגריות.

אבישי ברוורמן: זו הקופסה.

אבישי ברוורמן: כולם ראו אותה.

אבישי ברוורמן: ראיתם אותה גם בפעמים הקודמות.

אבישי ברוורמן: אני מראה אותה.

יעל גרמן: הכוונה שלנו היא להילחם בעישון בכל דרך, וזאת אחת הדרכים.

יעקב ליצמן: זה אסתטי אדוני?

<חיים גבע-הספיל: סרטן ריאות הוא מאוד לא אסתטי.

יעל גרמן: חבר הכנסת אילטוב, הלוואי ואפשר היה לאסור על העישון.

רוברט אילטוב: לא, השאלה בסוף היא על מה יתחרה השוק.

רוברט אילטוב: בסוף, אם אני אדע שהמחיר על הסיגריות הולך לרדת כי אף אחד לא רואה את ההבדל - - -

יעקב ליצמן: אני מציע שגם בכל אוכל שיש בו הרבה שומן לעשות תמונות - - -

יעל גרמן: לא מתים ממנו.

יעל גרמן: בתור סגן שר בריאות לשעבר אני כל כך מתפלאת על ההערות שלך.

יעל גרמן: יש לי כל כך הרבה כבוד אליך, אבל ההערות שלך כל כך מפתיעות אותי.

יעל גרמן: האם מהשמנה 50% שמשמינים מתים?

יעל גרמן: האם 10,000 אנשים מתים בשנה מהשמנה?

יעל גרמן: איך אפשר להשוות את הסיגריות והנזק שלהן?

יעל גרמן: - -

יעקב ליצמן: אני נגד עישון.

יעקב ליצמן: אני מבקש, עם כל הכבוד, גברתי השרה - - -

יעל גרמן: - - את כמות האנשים שמתים לכמות האנשים שמתים מהשמנה או מכל דבר אחר?

יעל גרמן: איך אפשר לעשות השוואה?

אבישי ברוורמן: תודה.

אבישי ברוורמן: רבותי, בבקשה - - -

יעקב ליצמן: רגע, תן לי לענות לה.

יעקב ליצמן: עם כל הכבוד, לא תטיפי לי מוסר, כי אני עשיתי תקנות נגד עישון יותר ממה שאת עשית ומה שאת הולכת לעשות.

יעקב ליצמן: ותבדקי אותי.

יעקב ליצמן: גם אם תוציאי מתוך המחשב של משרד הבריאות, לשכת השר, כל מיני מכתבים שכאילו הלכתי לכתוב ולא חתמתי והוצאתי - - -

יעל גרמן: ועל כך יש לנו הרבה מאוד הערכה כלפיך.

יעקב ליצמן: אני מוחה גם ההתנהגות של הלשכה שלך.

יעקב ליצמן: ב', אני לא פוחד להגיד את האמת כאן.

יעקב ליצמן: אני רוצה להגיד עוד דבר, עם כל הכבוד, אני אומר שדברים אסתטיים – אני נגד עישון.

יעקב ליצמן: תעשו מה שאתם - - -

יעל גרמן: אז צריך לעשות הכול.

יעל גרמן: אם אתה נגד העישון, צריך לעשות הכול.

יעקב ליצמן: אבל לעשות דברים מכוערים, זה סתם לא אסתטי.

יעקב ליצמן: לא יפה לעשות.

יעקב ליצמן: רק מה, אני לא מוחה נגד זה כי צריך להביא את לוועדה.

יעקב ליצמן: אנחנו לא נאשר את זה כאן, בעזרת ה'.

אבישי ברוורמן: רבותי, קודם כל, אני כל כך אוהב את יעקובל'ה, שהיה יושב-ראש ועדת הכספים לפני.

אבישי ברוורמן: אני הייתי אחריו.

אבישי ברוורמן: אני מכבד אותו מאוד.

אבישי ברוורמן: לכן הרביזיה שלו תעלה היום.

אבישי ברוורמן: הרביזיה תעלה היום.

אבישי ברוורמן: תודה.

יעקב ליצמן: איזה רביזיה, על מה?

אבישי ברוורמן: על מה שהצעת, סיפוח יהודה ושומרון.

יעקב ליצמן: שכחתי.

אבישי ברוורמן: כדי שראש הממשלה יגיב, היא תעלה היום.

אבישי ברוורמן: אני מאריך את הדיון.

<חיים גבע-הספיל: אני יכול להתייחס לשאלה של חבר הכנסת אילטוב?

אבישי ברוורמן: רבותי, אני לא אתן פה פיליבסטר.

אבישי ברוורמן: כל אחד ידבר 15 שניות בנושא הזה שעלה כרגע.

אבישי ברוורמן: בלי הרצאה, מר גבע.

<חיים גבע-הספיל: לא, בפשטות, רק לשאלה הספציפית.

<חיים גבע-הספיל: חבר הכנסת אילטוב, שאלת מה יהיה ההבדל.

<חיים גבע-הספיל: ההבדל הוא כמו היום בין כל המותגים.

<חיים גבע-הספיל: כל אחד טוען לטעם אחר, לאיכות שונה.

<חיים גבע-הספיל: יש הבדל בין מותג למותג.

<חיים גבע-הספיל: אתה לא טוען שכל הסיגריות אותו דבר.

<חיים גבע-הספיל: בגלל זה אנשים משלמים.

<חיים גבע-הספיל: הם לא משלמים על צבע החפיסה, הם משלמים על המותג שהם מעשנים.

<חיים גבע-הספיל: אני לא חושב שמישהו מחברות הסיגריות יטען שכל המותגים זהים.

רוברט אילטוב: אבל הצעת החוק אומרת - - -

<חיים גבע-הספיל: לא, מה שהיא אומרת, שהסימון שמבחין בין החפיסות – יהיה כתוב אם זה מותג אחד או מותג אחר.

<חיים גבע-הספיל: כל העיצוב של נשרים, גמלים, צבעים, וכל מיני משולשים ועניינים, את זה אנחנו מורידים כי זה מוכח כאמצעי - - -

רוברט אילטוב: אבל את זה הורדתם כבר.

<חיים גבע-הספיל: לא, זה עכשיו יורד.

<חיים גבע-הספיל: זה מה שיורד.

<חיים גבע-הספיל: העיצוב האחיד.

<חיים גבע-הספיל: כל החפיסות יראו אותו דבר, התכולה שונה לגמרי.

<חיים גבע-הספיל: פה יש מותג אחד, ופה יש מותג אחר.

<חיים גבע-הספיל: אנחנו לא עושים מותג אחיד, אנחנו עושים עיצוב חיצוני אחיד.

<חיים גבע-הספיל: האיכות של המותג הפנימי נשארת בהתאם - - - שלהם.

אבישי ברוורמן: תודה מר גבע.

אבישי ברוורמן: איריס אפשטיין, מנהלת ענייני "פיליפ מוריס" – 30 שניות.

אבישי ברוורמן: עורכת הדין חגית אברה

אבישי ברוורמן: מי – כבר לא צריך.

אבישי ברוורמן: אחד משניכם יציג את "פיליפ מוריס".

אבישי ברוורמן: רק אחד משניכם.

אבישי ברוורמן: אורי סודרי, פעם שעברה נתת תיקון יפה, 30 שניות.

אבישי ברוורמן: הלנה ביילין – 30 שניות.

אבישי ברוורמן: בבקשה.

<איריס אפשטיין: אני מראש מבקשת יותר מ-15 שניות מפני שמדובר בנושא עצום, רחב מאוד.

אבישי ברוורמן: לא אני לא אתן לך אם את לא תתני רק את ההצעה.

אבישי ברוורמן: אני שמעתי אותך ואת כולכם כבר הרבה מאוד פעמים ואתם חוזרים על עצמכם.

<איריס אפשטיין: אנחנו מתייחסים אך ורק למה שכתוב בסעיף 9(ג).

<איריס אפשטיין: אנחנו לא מתייחסים לנושא של אזהרות בריאות.

אבישי ברוורמן: מה ההצעה?

<איריס אפשטיין: הנושא של עיצוב אחיד.

<איריס אפשטיין: רק מדינה אחת בכל העולם הלכה על הנושא של עיצוב אחיד, וזאת אוסטרליה.

<איריס אפשטיין: אחת.

אבישי ברוורמן: אוקיי.

אבישי ברוורמן: ולכן מה האלטרנטיבה?

אבישי ברוורמן: תוריד עיצוב אחיד.

<חיים גבע-הספיל: מה פתאום?

<חיים גבע-הספיל: אני אתייחס.

<איריס אפשטיין: ולכן אנחנו מבקשים להוריד את סעיף 9(ג).

<איריס אפשטיין: זו חבילת סיגריות שיש היום בישראל.

<איריס אפשטיין: אם משרד הבריאות רוצה להוריד גמלים ובננות, יש לו סעיף אחד שעברנו עליו עכשיו והצביעו עליו.

<איריס אפשטיין: מה שמשרד הבריאות מבקש עכשיו זה לקחת מאתנו את הסימנים המסחריים שלנו.

אבישי ברוורמן: הבנתי.

<איריס אפשטיין: התוצאה של זה באוסטרליה הייתה הברחות וזיופים.

אבישי ברוורמן: קיבלתי את המשפט, לא צריך יותר מזה.

<איריס אפשטיין: לא, יש לי עוד דברים שאני רוצה להוסיף.

אבישי ברוורמן: אני יודע שיש לך, אבל גמרנו.

אבישי ברוורמן: תקשיב, אני מקשיב לה ונראה שיש בזה היגיון.

אבישי ברוורמן: לכן באיזושהי צורה אני רוצה פיקוח של ועדת הכלכלה על הדברים האלה כדי שזה יהיה.

אבישי ברוורמן: דברים כאלה לא עומדים במבחן ההיגיון.

יעל גרמן: הכול מגיע הנה לאישור.

יעל גרמן: הכול מגיע לכאן.

אבישי ברוורמן: אז אני אעשה – איך הגשש אומר?

אבישי ברוורמן: – עיצוב אחיד במובן הלא אחיד של המילה.

יעל גרמן: לא.

<איריס אפשטיין: זה חייב להיות בחקיקה ראשית, זה לא יכול להיות - - -

אבישי ברוורמן: חברת הכנסת שקד.

איילת שקד: אני גם חושבת שעיצוב אחיד זה דבר שהוא לא סביר.

אבישי ברוורמן: מה ההצעה של המילה?

אבישי ברוורמן: אחיד למחצה?

אבישי ברוורמן: אחיד כאילו?

<קריאה: להוריד את סעיף 9(ג).

אבישי ברוורמן: בבקשה, גולדברג.

חנא סוייד: אחיד לכאורה.

אבישי ברוורמן: אחיד לכאורה.

איילת שקד: מה זה אחיד לכאורה?

איילת שקד: או שיש - - -

אבישי ברוורמן: רבותי, אנחנו מבינים את הבעיה, אני רוצה פתרונות.

אבישי ברוורמן: כן.

<מיכל גולדברג: קודם כל, הסעיף רק מאפשר לקבוע זאת בתקנות, שכמובן יגיעו לוועדה, והוועדה תדון - - -

אבישי ברוורמן: אז אני כבר אומר, ועדת הכלכלה בראשותי, או מי שלא יהיה, בראשותי – לאה תהיה פה ואחרים – תדאג לכך שהדבר הזה שהעלתה המנהלת, איריס אפשטיין אין בו שום היגיון, והדבר הזה יפסל.

אבישי ברוורמן: לכן זה אחיד במובן הלא מושלם אחיד של המילה.

<מיכל גולדברג: משרד הכלכלה ביקש – ואנחנו הסכמנו – להוסיף כאן שתקנות לעניין עיצוב אחיד לאריזה ייקבעו בהתייעצות עם שר הכלכלה.

אבישי ברוורמן: מצוין.

אבישי ברוורמן: שר הכלכלה ובאישור ועדת הכלכלה.

אבישי ברוורמן: תודה רבה.

<איתי עצמון: רק לעניין העיצוב האחיד?

<מיכל גולדברג: רק לעניין העיצוב האחיד.

אבישי ברוורמן: רק לעניין העיצוב האחיד.

אבישי ברוורמן: מקובל.

אבישי ברוורמן: אין לי מה להוסיף פה יותר.

אבישי ברוורמן: סודרי, 30 שניות.

<אורי סודרי: אני חושב שעדיין, גם ההסתייגות הזאת לא מספקת כי זה צריך הליך של חקיקה ראשית.

<אורי סודרי: אסור לתת לדבר כזה להיות נושא - - -

אבישי ברוורמן: לא קיבלתי.

אבישי ברוורמן: הלאה, הלנה ביילין.

<איתי עצמון: - - - מפורשת.

<אורי סודרי: רגע, אדוני, עוד משהו.

אבישי ברוורמן: לא, גמרנו.

אבישי ברוורמן: הלנה ביילין.

<הלנה ביילין: אדוני, כתוב בתקנות ששר הבריאות יהיה רשאי להתקין תקנות בשפות זרות.

<הלנה ביילין: אני מבקשת שכבר – לא צריך סיבוב נוסף – ייקבע שב"דיוטי פרי" השפות הזרות יהיו באנגלית.

<הלנה ביילין: הכול חייבים, אבל באנגלית.

אבישי ברוורמן: בסדר גמור.

<קריאה: למה?

מיכל רוזין: מה?

מיכל רוזין: לא - - -

<הלנה ביילין: הסברתי כל כך הרבה פעמים למה.

יעל גרמן: קובעים את השפות, הרי אנחנו יכולים - - - במקומות מסוימים זה יהיה בערבית, במקומות אחרים באנגלית, ברוסית.

<הלנה ביילין: אז אנחנו מבקשים אצלנו באנגלית, זה מה שאנחנו מבקשים.

מיכל רוזין: אבל זה בתקנות.

<הלנה ביילין: זה אותו דבר.

אבישי ברוורמן: עורכת הדין ביילין, בתקנות – את תגיעי לכאן ויבוצע ברוח דעתך.

אבישי ברוורמן: תודה רבה.

אבישי ברוורמן: מילה אחרונה.

<אורי סודרי: אדוני, אני לא קיבלתי 30 שניות.

אבישי ברוורמן: לא, אני לא אתן לך יותר.

אבישי ברוורמן: כן.

יעקב ליצמן: האם חל החוק הזה בתוך "הדיוטי פרי"?

יעקב ליצמן: אני חושב ש"דיוטי פרי" זה בינלאומי.

<איתי עצמון: הוא חל.

<מיכל גולדברג: לא.

יעקב ליצמן: למה לא?

אבישי ברוורמן: בבקשה, עורכת הדין גולדברג.

יעקב ליצמן: עם כל הכבוד, היא כבר אומרת - - -

אבישי ברוורמן: עורכת הדין גולדברג.

יעקב ליצמן: - - אני רציתי להגיד את זה, לא אמרתי.

אבישי ברוורמן: עורכת הדין גולדברג, לחבר הכנסת ליצמן, מה התשובה?

<מיכל גולדברג: חוקי מדינת ישראל חלים ב"דיוטי פרי", "הדיוטי פרי" נחשב - - -

אבישי ברוורמן: תודה רבה.

<אורי סודרי: ביחס לסעיף 9(ב), אדוני.

<אורי סודרי: קודם כל, אותן ההערות, הסתייגויות, לגבי 9(ג), נושא אחד בסעיף 9(ב) לגבי גודל אזהרת הבריאות, אם יעשו - - -

אבישי ברוורמן: מה אתה מציע?

<אורי סודרי: לקבוע תקרה מקסימלית של גודל אזהרת הבריאות לגודל הקיים היום, כי אחרת אפשר לעקוף את הסייג של סעיף (ג) על-ידי זה שיכתבו אזהרת בריאות על כל החפיסה.

אבישי ברוורמן: עורכת הדין גולדברג, לעורך סודרי תמיד יש הערות נבונות, מה את אומרת כאן?

<אורי סודרי: כתוב ששר הבריאות מוסמך לקבוע את גדול האריזה, לקבוע תקרה.

<חיים גבע-הספיל: זה ייקבע בתקנות.

יעל גרמן: זה באישור הוועדה.

אבישי ברוורמן: כל הדברים האלה – מר סודרי, אני יודע שלעלות לירושלים לפעמים גם מספק אותך.

אבישי ברוורמן: מכיוון ששרת הבריאות תמליץ, והדברים האלה - - -

יעל גרמן: נכון, זה ייקבע - - -

<אורי סודרי: הוועדה לא תאפשר את זה.

אבישי ברוורמן: לא תאשר, מה שלא יהיה.

<לאה ורון: עורך הדין שטוירמן, שניכם מייצגים את אותה חברה?

<לאה ורון: אתם לא מייצגים את אותה חברה?

<צביקה שטוירמן: לא.

אבישי ברוורמן: אז עורך הדין שטוירמן, 30 שניות.

אבישי ברוורמן: אני לא רוצה את הנימוקים הכלליים.

<צביקה שטוירמן: ראשית, עיצוב אחיד, על-פי הניסיון המועט שיש בעולם, דווקא משיג תוצאה הפוכה.

<צביקה שטוירמן: ולכן אנחנו חושבים - - -

אבישי ברוורמן: תודה רבה.

<צביקה שטוירמן: לא - - -

<לאה ורון: רק תאמר לי בבקשה את מי אתה מייצג.

<צביקה שטוירמן: JTI.

<לאה ורון: אז זו טעות אצלנו.

אבישי ברוורמן: Japan International Tobacco.

<צביקה שטוירמן: החשש הוא שבתוך חפיסות בעלות אריזה אחידה ייכנסו מוצרים שאינם בפיקוח.

<צביקה שטוירמן: לכן הסיכון, לא רק לקטינים, גם למבוגרים.

אבישי ברוורמן: תודה רבה.

<צביקה שטוירמן: דקה.

<צביקה שטוירמן: אדוני קצב לי 30 שניות, יתיר לי בבקשה את 30 השניות.

<צביקה שטוירמן: הדבר השני הוא שבמסווה של העברת סמכויות לשר הבריאות – אנחנו מבקשים שגודל האזהרה יישמר בידי הכנסת.

<צביקה שטוירמן: תוכנה של האזהרה – אפשר להעביר את הסמכויות לשרת הבריאות.

<צביקה שטוירמן: דבר שני, אני מבקש לגבי סעיף (ב), הערה לגבי סעיף קטן (א) שבתוכו.

<צביקה שטוירמן: אחרי האות (א): ובכלל זה בתקנות לעניין סעיף קטן (א) רשאי שר הבריאות באישור ועדת העבודה, הרווחה - - -

<איתי עצמון: זה נמחק.

אבישי ברוורמן: זה נמחק כבר.

אבישי ברוורמן: נמחק.

אבישי ברוורמן: תודה רבה.

<צביקה שטוירמן: אני מבקש, אדוני, הערות.

אבישי ברוורמן: אתה מדבר כבר דקה וחצי.

אבישי ברוורמן: אני יודע שאתה תמשיך, זה כבר נמחק.

<צביקה שטוירמן: סעיף קטן (ג), המשך של הסעיף הזה.

<צביקה שטוירמן: לגבי סעיף קטן (ג), אנחנו מבקשים למחוק את המילים: "לרבות הוראות שעניינן עיצוב אחיד לאריזה או חפיסה של טבק, או מוצר עישון", ואנחנו מבקשים שבמקום המילים שבהמשך: "והוראות שמטרתן סימון לצורך זיהוי או מעקב, לרבות אמצעים אלקטרוניים" ייכתב: והוראות שמטרתן סימון לצורך זיהוי, אימות, מעקב או עקיבה באמצעות סימני זיהוי אלקטרוניים ייחודיים ומאובטחים.

אבישי ברוורמן: תודה רבה.

אבישי ברוורמן: מישהו מחברי הכנסת תומך בזה?

אבישי ברוורמן: אני לא רואה.

אבישי ברוורמן: אני מבקש, אני לא רוצה שכל אחד יחזור על עצמו כל הזמן.

אבישי ברוורמן: יש לך משהו עקרוני להוסיף?

אבישי ברוורמן: משפט.

אבישי ברוורמן: מי אדוני?

<צבי הרציג: צבי הרציג, מכון "ובחרת בחיים".

<צבי הרציג: באוסטרליה, שם עשו את העיצוב האחיד, יפרסמו בדצמבר את ההשפעה הרשמית של - - -

אבישי ברוורמן: ואז נקבל את האינפורמציה.

אבישי ברוורמן: תודה רבה.

אבישי ברוורמן: בבקשה.

<חיים גבע-הספיל: אני רוצה להתייחס לעוד משהו קצר.

<חיים גבע-הספיל: שוב, אמרנו שזה יגיע בהמשך, אבל אני רק אומר, יש כבר מעל שנה ניסיון רק באוסטרליה.

<חיים גבע-הספיל: זה הוריד את צריכת הסיגריות, זה העלה את הגמילה מעישון.

<חיים גבע-הספיל: זה מרתיע צעירים מלעשן.

אבישי ברוורמן: שמעתי, גבע.

<חיים גבע-הספיל: מילה אחת.

<חיים גבע-הספיל: אין שום הוכחה באוסטרליה על עלייה בהברחות בצורה משמעותית כתוצאה מהדבר הזה.

אבישי ברוורמן: תודה רבה.

יעל גרמן: ויש עוד שתי מדינות נוספות שהצטרפו.

<חיים גבע-הספיל: לגבי מדינות אחרות שעושות את זה.

<חיים גבע-הספיל: באוסטרליה זה כבר מיושם בפועל מאז דצמבר שנה שעברה.

<חיים גבע-הספיל: בנוסף, אירלנד, אנגליה, סקוטלנד, ניו-זילנד, איחוד האמירויות הערביות - -

<איריס אפשטיין: לא נכון.

<חיים גבע-הספיל: - - הן כבר נמצאות בהליכי חקיקה.

אבישי ברוורמן: גבע, שמעתי אותך.

<חיים גבע-הספיל: אני אומר, מעבר לאוסטרליה, שיהיה ברור, יש עוד מדינות.

<חיים גבע-הספיל: בדירקטיבה האירופית יש אופציה למדינות, למי שרוצה, לעשות עיצוב אחיד.

<איריס אפשטיין: הדירקטיבה האירופאית דחתה את זה עכשיו - - -

<חיים גבע-הספיל: האיחוד האירופי מאשר למדינה שמעוניינת לעשות עיצוב אחיד.

<חיים גבע-הספיל: אז לפחות לדייק בעובדות.

<איריס אפשטיין: והאיחוד האירופי עכשיו דן בזה ודחה את זה בכל ערכאה.

<איריס אפשטיין: בכל ערכאה זה נדחה.

יעל גרמן: אין פה מטריה נכונה, זה לא רק מדינה אחת.

<איריס אפשטיין: רק מדינה אחת עשתה את זה.

אבישי ברוורמן: גבע, שמעתי מה שאמרת.

<אורי סודרי: אדוני, יש עוד היבט אחד להצעה הזאת, בבקשה, רק שנייה.

<אורי סודרי: מפקיעים פה מוניטין, מפקיעים סימני מסחר וזכויות בסכומים עצומים.

<חיים גבע-הספיל: שמענו את זה, זה לא נכון.

אבישי ברוורמן: תודה רבה.

אבישי ברוורמן: נרשם בפרוטוקול.

אבישי ברוורמן: אני הולך להצבעה.

אבישי ברוורמן: מי בעד?

<לאה ורון: רגע, מר גטניו ביקש רשות דיבור.

<לאה ורון: את מי אתה מייצג?

<לאה ורון: תסביר לו.

<שבי גטניו: העמותה לדמוקרטיה מתקדמת.

<שבי גטניו: רציתי לברך את שרת הריאות על הנוכחות שלה פה.

<שבי גטניו: את רואה מה תחלואי קשרי הון-שלטון-עיתונות עושים פה בוועדה - -

אבישי ברוורמן: אדוני, זה מיותר.

אבישי ברוורמן: זה מיותר.

אבישי ברוורמן: זה מיותר לחלוטין.

<שבי גטניו: אנחנו צריכים את הנוכחות שלך גם בישיבות הבאות.

<שבי גטניו: את רואה מה קורה.

אבישי ברוורמן: אדוני, מה שאני ביקשתי, יש לי כבוד לשרת הבריאות, יש לי כבוד אליך.

אבישי ברוורמן: אם אתה רוצה שאנחנו לא נצביע היום על כלום ויהיו פה עוד 13 ישיבות, אז תמשיכו עם כל הדברים האלה.

אבישי ברוורמן: הסיבה היחידה שאני רוצה עכשיו להתמקד רק בסעיף, כדי להתקדם בחוק הזה ולגמור אותו.

אבישי ברוורמן: ככה או ככה.

<שבי גטניו: זה היה עשר שניות, ועכשיו בזבזת עוד עשר.

<שבי גטניו: אני לא לקחתי שעתיים כמוהו.

אבישי ברוורמן: תודה רבה.

אבישי ברוורמן: הלאה.

אבישי ברוורמן: בבקשה, במשפט.

<איתי עצמון: משפט.

<איתי עצמון: אני רק רוצה שנבין על מה מדובר.

<איתי עצמון: בסעיף קטן (א) מדובר על אזהרה או מסר אחר בנוסח שקבע שר הבריאות.

<איתי עצמון: גדר ההסמכה בסעיף קטן (ב) זה הוראות לגבי ההוראה או המסר, אני מבין נכון?

אבישי ברוורמן: כן.

<איתי עצמון: אנחנו נבהיר את זה.

אבישי ברוורמן: תודה רבה.

אבישי ברוורמן: מי בעד?

יעקב ליצמן: לא הבנתי.

<קריאה: אנחנו מצביעים עכשיו על סעיף (ב)?

<לאה ורון: על תיקון סעיף 9, סעיף 11.

<לאה ורון: על זה מצביעה הוועדה.

אבישי ברוורמן: אחיד יבוא מחדש גם בהתייעצות עם שר הכלכלה בתקנות.

יעל גרמן: האם יש שינוי פה?

<איתי עצמון: יש שינוי.

<איתי עצמון: תקנות לעניין עיצוב אחיד יהיו בהתייעצות עם שר הכלכלה.

אבישי ברוורמן: עם שר הכלכלה ובאישור ועדת הכלכלה.

אבישי ברוורמן: לכן כל הנושא הזה, שהרוח של סודרי, אפשטיין וכולי, מקובל.

אבישי ברוורמן: אנחנו רוצים תחרות במסגרת המותר.

אבישי ברוורמן: תודה רבה.

אבישי ברוורמן: שרת הבריאות, מכיוון שאני מעריך מאוד את מר גטניו, אני מבקש לא רק בנושא כזה שפתאום התקשורת באה – את מוזמנת לוועדה הזאת, לחלק מהישיבות הסיזיפיות, הקשות, שאין ליצמן שרב אתך וכולי.

יעל גרמן: אני מזמינה אותך לכל הישיבות שלי במשרד.

יעל גרמן: בוא נעשה "החלפות".

אבישי ברוורמן: תודה רבה.

אבישי ברוורמן: אוקיי, קיבלנו.

אבישי ברוורמן: מר גטניו, בסדר?

אבישי ברוורמן: מצביע.

אבישי ברוורמן: מי בעד?

אבישי ברוורמן: בעד אישור תיקון סעיף 9 – 6

אבישי ברוורמן: נמנעים – אין

אבישי ברוורמן: אושר פה אחד.

יעקב ליצמן: לא.

אבישי ברוורמן: נגד אחד.

אבישי ברוורמן: נגד – חבר הכנסת ליצמן.

<קריאה: ליצמן, יש לך זכות הצבעה?

<לאה ורון: כן אדוני, חבר הכנסת ליצמן מצביע במקום חבר הכנסת יעקב אשר.

אבישי ברוורמן: שניהם מיהדות התורה.

<לאה ורון: זו גם ההזדמנות לרשום שבהצבעות של חבר הכנסת יצחק וקנין הוא הצביע במקום חבר הכנסת אריאל אטיאס.

קארין אלהרר: ואני מצביעה במקום רונן הופמן.

<לאה ורון: וחברת הכנסת אלהרר במקום חבר הכנסת הופמן.

אבישי ברוורמן: אדוני מסופק, מר שפר?

אבישי ברוורמן: תודה.

אבישי ברוורמן: אז אנחנו מציינים ששר הבריאות לשעבר, חבר הכנסת ליצמן הצביע נגד.

אבישי ברוורמן: תודה רבה.

אבישי ברוורמן: הלאה.

אבישי ברוורמן: אושר.

קארין אלהרר: רגע, יש הסתייגות.

<לאה ורון: לא, בשלב הזה זו הצעה, לא הסתייגות.

<לאה ורון: מה הצעתך, חברת הכנסת אלהרר?

קארין אלהרר: אני חושבת שזה לא צריך להיות באישור שר הכלכלה.

<איתי עצמון: זה רק בעיצוב האחיד.

אבישי ברוורמן: העיצוב האחיד בהתייעצות עם שר הכלכלה.

מיכל רוזין: זה סמל מסחרי, יש בזה היגיון, קארין.

אבישי ברוורמן: ברור, זה כלכלה, זה מסחר.

אבישי ברוורמן: הגיוני מאוד.

אבישי ברוורמן: לא כל דבר זה טריטוריה.

אבישי ברוורמן: זה הגיוני.

אבישי ברוורמן: זה עניין כלכלי.

קארין אלהרר: אני עדיין מבקשת שיצביעו על זה.

<קריאה: אם זה היה שר כלכלה אחר אולי.

<לאה ורון: צריך על ההצעה.

<איתי עצמון: צריך להצביע על ההצעה שלה.

אבישי ברוורמן: צריך להצביע.

אבישי ברוורמן: אנחנו נצביע.

אבישי ברוורמן: מי בעד ההצעה של חברת הכנסת אלהרר?

<איתי עצמון: למחוק את חובת ההתייעצות.

<חיים גבע-הספיל: אולי שנציג של משרד הכלכלה יסביר מה הרעיון?

אבישי ברוורמן: לא, את זה כבר מבינים.

אבישי ברוורמן: גבע, לא יהיה לך חוק בצורה שאתה - - - אני אומר לך את זה.

<לאה ורון: מי בעד הצעתה של חברת הכנסת אלהרר למחוק את חובת ההתייעצות עם שר הכלכלה?

אבישי ברוורמן: מי בעד?

קארין אלהרר: זה עניין בריאותי לגמרי.

אבישי ברוורמן: אלהרר, תצביעי.

אבישי ברוורמן: מי נגד?

אבישי ברוורמן: בעד ההצעה למחוק את חובת ההתייעצות עם שר הכלכלה– 1

אבישי ברוורמן: נמנעים – אין

<לאה ורון: ההצעה לא התקבלה.

<לאה ורון: גברתי מבקשת לרשום הסתייגות במליאה.

אבישי ברוורמן: הסתייגות במליאה.

אבישי ברוורמן: הלאה.

<מיכל גולדברג: כבודו, אני עוברת לסעיף 13 מכיוון שסעיף 12 הוא סעיף טכני שקשור לסעיף 3 שדיגלנו עליו.

<מיכל גולדברג: נחזור אליו בהמשך.

דוד צור: רגע, מה עם (ב) ו-(ג)?

<מיכל גולדברג: הסעיף הוצבע כבר.

מיכל רוזין: הצבענו על הכול.

דוד צור: לא הבנתי, אנחנו הצבענו בעד החפיסה אחידה?

<איתי עצמון: התקנות באישור הוועדה.

אבישי ברוורמן: הסברנו שנושא האחיד יהיה בתקנות בהתייעצות ועדת הכלכלה כדי לגרום לתחרות ולא לגרום למצב שתהיה פה פגיעה בתחרות.

אבישי ברוורמן: דוד, תחליף אותי לדקה.

<מיכל גולדברג: "הוספת סעיפים 9ב עד 9ו –

העיקרי יבוא: "דיווח בדבר רכיבים של מוצרי עישון – 9ב.

העיקרי יבוא: (א) יצרן או יבואן של מוצר עישון יגיש לשר הבריאות בכל שנה, עד יום 31 בדצמבר, רשימות כמפורט להלן בדבר מוצרי העישון שהוא ייצר או ייבא באותה שנה: (1) רשימה של כלל הרכיבים בתערובות הטבק שבמוצרי העישון שהוא מייצר או מייבא, מטרת השימוש בהם ושיעורם במוצרי העישון; (2) רשימה של כל רכיב בתערובת הטבק שבכל מותג של מוצר עישון שהוא מייצר או מייבא ושיעורו במותג; ואולם חומר טעם וריח, ששיעורו במותג נמוך מ-0.1% ממשקל הטבק במותג, ושאינו נמנה ברשימות החומרים המסרטנים, החשודים כמסרטנים או מסרטנים אפשריים של הסוכנות הבין-לאומית לחקר הסרטן ((International Agency for Research on Cancer – (IACR) כפי שמתעדכנות מעת לעת – ניתן לציין ברשימה זו, בלי לציין את שיעורו; (3) רשימה של כל רכיב בכל מותג שלמוצר עישון, שאינו חלק מתערובת הטבק, ושיעורו במותג; (4) רשימה שבה מידע תמציתי לציבור בדבר מידת רעילותו של כל רכיב המפורט בפסקאות (1) ו-(3), ותוצרי הבעירה שלו, בצורתו הגולמית ובעת השימוש בו (מידע טוקסיקולוגי), לרבות בדבר השפעתו האפשרית של הרכיב על רמת ההתמכרות של המשתמש במוצר העישון ועל בריאותו, אם מידע זה ידוע ליצרן או ליבואן".

העיקרי יבוא: "(ב) הרשימות כאמור בסעיף קטן (א) יוגשו לשר הבריאות במסמך מודפס וכן בדואר אלקטרוני או על גבי התקן המשמש לאחסון חומר מחשב ובלבד שהמסמך המוגש בדואר אלקטרוני או בהתקן כאמור, ניתן לעריכה; הרשימות שיוגשו לשר הבריאות בדואר אלקטרוני או על גבי התקן כאמור, יוגשו בלא מידע בדבר שיעור הרכיבים של מותג מסוים, המהווה סוד מסחרי; לעניין זה, "חומר מחשב" – כהגדרתו בחוק המחשבים, התשנ"ה–1995‏ (בחוק זה – חוק המחשבים).

העיקרי יבוא: (ג) שר הבריאות יפרסם את הרשימות שהוגשו לו לפי סעיף זה, בלא המידע המהווה סוד מסחרי כאמור בסעיף קטן (ב), באתר האינטרנט של משרד הבריאות.

העיקרי יבוא: (ד) שר הבריאות רשאי, באישור ועדת הכלכלה של הכנסת, להתקין תקנות לעניין סעיף זה, וכן לעניין חובת היצרן או היבואן לסמן רכיבים המשמשים בייצור מוצרי עישון ותוצרי הבעירה שלהם, על גבי החפיסות של מוצרי העישון, ואופן בדיקת שיעור הרכיבים ותוצרי הבעירה שלהם כאמור.

העיקרי יבוא: (ה) בסעיף זה, "מותג" – לרבות כל מוצר עישון המובחן בדרך כל שהיא, במוצר עצמו או באריזתו, ממוצר עישון אחר".

<איתי עצמון: הסבר.

<מיכל גולדברג: הסעיף הזה הוא סעיף חשוב.

<מיכל גולדברג: המטרה שלו להוסיף דבר ראשון חובת דיווח של חברות הטבק למשרד הבריאות בדבר הרכיבים שנמצאים באותם מוצרים.

דוד צור: היום זה לא קיים?

<מיכל גולדברג: לא, זה לא קיים היום לצערנו.

<מיכל גולדברג: כמובן שזה סעיף חשוב מאוד.

<מיכל גולדברג: זה יחייב את החברות לדווח על הרכיבים, גם מידע לגבי מידת הרעילות של כל רכיב.

<מיכל גולדברג: את המידע הזה משרד הבריאות יהיה מחויב לפרסם לציבור באתר האינטרנט שלו.

<מיכל גולדברג: בנוסף, יש אפשרות בתקנות שיותקנו באישור הוועדה לחייב את היצרנים או היבואנים לסמן את הרכיבים על גבי האריזות, בדומה למה שקיים היום במזון לדוגמה.

דוד צור: יש למישהו הערות?

<איריס אפשטיין: איריס אפשטיין מ"פיליפ מוריס".

<איריס אפשטיין: לנו יש הערה אחת שנוגעת לגבי הגילוי שאחר-כך ייעשה לציבור על-ידי משרד הבריאות.

<איריס אפשטיין: הנוסח הזה כמעט זהה לנוסח שמשרד הבריאות הביא בעבר, אבל עשו בו איזשהו שינוי קטן שהיום דורש מאתנו לתת את המתכון הסודי שלנו של כל מותג ומותג.

אבישי ברוורמן: לכן אנחנו מבקשים שינוי קטן בסעיף קטן (ג), ששר הבריאות יפרסם את הרשימות שהוגשו לו בדואר אלקטרוני או על גבי התקן כאמור בסעיף (ב) באתר האינטרנט, ולהוסיף: ולא יגלה כל מידע אחר שנמסר לו בכל צורה וישמרהו בסוד.

אבישי ברוורמן: זאת אומרת שהמידע שנתנו לכם ואמור להימסר לציבור יימסר לציבור, אבל שתהיה אחריות למשרד הבריאות לשמור על המתכון שלנו.

אבישי ברוורמן: תודה רבה.

אבישי ברוורמן: מקובל, עורכת הדין גולדברג?

<מיכל גולדברג: הגיוני מאוד וזה בסדר.

אבישי ברוורמן: מקובל, תודה רבה.

אבישי ברוורמן: תיקון אפשטיין.

<לאה ורון: מה התיקון?

<מיכל גולדברג: שהמידע שנמסר על-ידי חברות הטבק מהווה סוד מסחרי.

<איריס אפשטיין: שלא ייעשה שימוש במידע שלנו.

<מיכל גולדברג: אבל יש הגדרה בסעיף של סוד מסחרי, אז אני מציעה שנשתמש בו.

<מיכל גולדברג: שהמידע שמהווה סוד מסחרי יישמר בידי משרד הבריאות.

<איתי עצמון: ולא ייעשה בו שימוש אלא לצורך הפרסום הזה?

<קריאה: לא.

<איתי עצמון: לא יפרסמו ולא ייעשה בו שימוש.

<חגית אברהמי: ולא יגלה כל מידע אחר שנמסר לו בכל צורה וישמרהו בסוד.

<חגית אברהמי: אני אתן לכם.

אבישי ברוורמן: תודה רבה.

אבישי ברוורמן: הניסוח הזה של עורכת הדין אברהמי.

קארין אלהרר: רגע, אני לא הצלחתי להבין.

קארין אלהרר: על איזה מידע אחר מדובר?

<רוני גמזו: כמות הרעלים וכל אלו יפורסמו לציבור.

<חיים גבע-הספיל: זה שיהיה ברור.

אבישי ברוורמן: לא הנקודה הזו, נקודה של דברים עסקיים.

קארין אלהרר: בסדר, אבל כל המטרה הייתה - - -

<מיכל גולדברג: אין צורך בתיקון מכיוון שהסעיף כבר אומר שמידע שמהווה סוד מסחרי לא יפורסם.

<איתי עצמון: הוא לא יפורסם, אבל הכוונה היא לשימוש אחר.

אבישי ברוורמן: שימוש אחר?

<איתי עצמון: איזה שימוש אחר יכול להיות?

<מיכל גולדברג: ולא ייעשה בו שימוש אחר – זה אפשר.

אבישי ברוורמן: ולא ייעשה בו שימוש אחר, אוקיי.

אבישי ברוורמן: אם כך, אני יכול להצביע?

<קריאה: לא, כבודו, יש הערות.

אבישי ברוורמן: היבואן, בוא.

אבישי ברוורמן: מה שמך?

<גדי לוי: גדי לוי, פורום יבואני הטבק וסיגרים.

<גדי לוי: היות ואנחנו עסקים קטנים ואין לנו מעבדות, חלק מהמוצרים הם מוצרי נישה, אנחנו לא יכולים לספק את הנתונים האלה במלואם לפי החוק.

אבישי ברוורמן: ולכן אתה מציע?

אבישי ברוורמן: תודה רבה.

אבישי ברוורמן: מכיוון שכולנו בעלי עסקים קטנים ובינוניים, שבסך הכול במדינה הזאת הם תחת רגולציה מוגזמת, התרומה שלהם לתוצר נמוכה בגלל בעיות אשראי – נכון, חבר הכנסת אילטוב?

אבישי ברוורמן: הוא גם לוחם בנושא הזה.

אבישי ברוורמן: מה יש לך לומר בנושא הזה?

<חיים גבע-הספיל: אני לא רואה איך אני יכול לחייב חברת סיגריות גדולה לפרסם את הרעילות של המוצרים לציבור, וכשהוא מוכר אותו מוצר בכמות קטנה - - -

<גדי לוי: זה לא - - -

<חיים גבע-הספיל: המוצר שלך לא מיוצר עבור ישראל, הוא מיוצר גם עבור שווקים אחרים, ובשווקים אחרים יש חובה קיימת.

<חיים גבע-הספיל: תבקש שישלחו לך.

<גדי לוי: אלו מפעלי נישה.

אבישי ברוורמן: תודה רבה.

אבישי ברוורמן: תמי, יש לך הצעה ספציפית?

<קריאה: - - - במדינות עולם שלישי - - -

אבישי ברוורמן: לא שומעים אותך לפרוטוקול.

<גדי לוי: המוצרים האלה מיוצרים בחלקם במדינות עולם שלישי.

<קריאה: אנחנו מדברים על סיגרים וטבק.

<קריאה: אנחנו לא מדברים על אותם - - -

אבישי ברוורמן: קובה, כן.

<קריאה: - - עושים בו שימוש.

<קריאה: יש להם קהל יעד מבוגר בישראל.

<קריאה: זה מיוצר בחלקו במדינות עולם שלישי.

<קריאה: היכולת של חברה שמייצרת במדינות מערביות לספק את הדיווח על המרכיבים, לעומת יבואן שעכשיו יהיה - - - ואלו עסקים קטנים, ולהביא את זה, אחרת הוא לא יכול - - -

אבישי ברוורמן: תודה רבה.

אבישי ברוורמן: הסברת את גדי.

<חיים גבע-הספיל: אני לא מצליח את הרציונל שאומר אני מוכר מוצר שהוא מסוכן ומסרטן והוא מגיע ממדינות עולם שלישי, בגלל זה אני לא צריך לגלות לציבור.

<גדי לוי: אני לא אמרתי שלא ניתן, אני אמרתי שאנחנו ניתן ככל שאנחנו יכולים.

<חיים גבע-הספיל: החוק אומר ככל שידוע וככל שאתה יכול למצוא.

<חיים גבע-הספיל: תחפש ב"גוגל" ותמצא מידע.

<גדי לוי: לא, אני אשאל את היצרן, אני אביא נתונים מהימנים מהמקור, אבל שוב - - -

אבישי ברוורמן: אם תהיה בעיה, תעביר לוועדה, אנחנו נבדוק.

<חיים גבע-הספיל: האחריות היא עליך, לא משנה מאיפה אתה מביא את המוצר.

אבישי ברוורמן: עורך הדין פרידמן.

<דן פרידמן: בקשת "דובק" – אני מיד אסביר בכמה מילים בהתייחס לסעיף הזה – היא רק לתת מידע כללי לגבי כלל הרכיבים שבכל מוצרי הטבק המיוצרים על-ידי "דובק" או יצרן אחר ללא חלוקה לפי מותגים, ופטור מלתת מידע טוקסיקולוגי.

<דן פרידמן: אני מיד אסביר.

<דן פרידמן: באופן עקרוני, להבנתי לפחות, אין למידע הזה שום ערך.

<דן פרידמן: היום על כל חפיסה כתוב: העישון הורג, מכניס חומרים מסרטנים לגופך וכיוצא בזה.

<דן פרידמן: זאת אומרת, לא ניתן לטעון שקיים איזשהו חוסר מודעות אצל מי שמעשן.

<שבי גטניו: מה לגבי כשרות?

<שבי גטניו: יש רכיבים לא כשרים.

אבישי ברוורמן: רגע, מר גטניו, אתה בזכות דיבור?

<דן פרידמן: אני מודה לך שאתה דואג לכשרות, זה ללא ספק בלבך, אבל אם תיתן לי להשלים, זה יהיה נהדר.

<דן פרידמן: ולכן אין בנושא של הרכיבים שום עניין של מודעות לסכנה כזו או אחרת, העניין בולט וברור.

<דן פרידמן: אלא מה?

<דן פרידמן: הדבר הזה מטיל על "דובק" נטל כלכלי אדיר, במיוחד כשחלק גדול מהרכיבים בכלל מיוצרים על-ידי ספקים אחרים.

אבישי ברוורמן: תודה רבה.

<דן פרידמן: רק עוד מילה אחת לגבי הנושא הטקסיקולוגי.

<דן פרידמן: יש כאן גם דרישה לתת מידע טוקסיקולוגי.

יעקב ליצמן: מה זו המילה טוקסיקולוגי?

<דן פרידמן: טוקסיקולוגיה – הכוונה רעילות של רכיב כזה או אחר.

אבישי ברוורמן: הוא יודע.

<דן פרידמן: רעילות של רכיב כזה או אחר.

<דן פרידמן: נכון שכתוב פה בסוף: "אם מידע זה ידוע ליצרן או ליבואן".

<דן פרידמן: אבל אני לא רוצה ש"דובק" תהיה במצב שבו – אין ל"דובק" מעבדות, אין לה אמצעים אדירים לאסוף מידע על חומרים.

<דן פרידמן: שוב, אין לזה ערך אמתי, ולכן - - -

אבישי ברוורמן: תקשיב, אני בעד.

אבישי ברוורמן: במקרה הזה, עניי עירך קודמים.

אבישי ברוורמן: אני נגד עישון, אבל מצד שני, אם כבר מעשנים, אז שיעשנו תוצרת של פועלים שעובדים כאן ומיצרים.

אבישי ברוורמן: לכן אפשר להקל במשהו על "דובק" בתוך המשחק הזה – אנחנו כל היום יושבים פה "כחול-לבן", "כחול-לבן", "כחול-לבן".

מיכל רוזין: מה זה קשור ל"כחול-לבן"?

<חיים גבע-הספיל: אפשר לשאול את חברות הזרות אם יש להן בכל מקום מעבדות שעושות ניסויים על בני אדם לקבוע רעילות.

<חיים גבע-הספיל: זה מידע קיים, ידוע.

<חיים גבע-הספיל: מה שאתה מכניס לסעיף - - -

<דן פרידמן: אם ידוע, תפרסם אותו.

<חיים גבע-הספיל: אני אפרסם.

<חיים גבע-הספיל: אני מוכר לציבור רעל וחומרים מסרטנים?

<חיים גבע-הספיל: אתה מוכר את זה, תפרסם, תהיה שקוף.

<חיים גבע-הספיל: זה הכי בסיסי.

<דן פרידמן: הדברים האלה רחוקים מלהיות כל כך פשוטים כמו שאתה מתאר.

<דן פרידמן: ברגע שאתה מפרסם מידע, כרוכה בזה מידה רבה של מצג שאתה נותן.

<חיים גבע-הספיל: של אחריות.

<דן פרידמן: ולכן אם משרד הבריאות ער למחקרים כאלה ואחרים, הוא בהחלט יכול לפרסם אותם, אנחנו כמובן לא מתנגדים ולא יכולים להתנגד.

<דן פרידמן: אי-אפשר להטיל את הנטל בעניין הזה על חברת "דובק".

אבישי ברוורמן: הבנתי.

אבישי ברוורמן: תודה.

מיכל רוזין: אין לכם את מה מכיל המוצר?

קארין אלהרר: מה, אתה לא יודע מה יש בסיגריות האלה?

<דן פרידמן: לא, לא יודעים בעולם.

<דן פרידמן: הם לא נותנים לפרסם - - -

מיכל רוזין: לא, אבל הם יודעים.

אבישי ברוורמן: אדוני, סליחה, מה הצעת?

<דן פרידמן: אני מציע שני דברים.

<דן פרידמן: ראשית, אין לנו התנגדות לפרסם רכיבים, אלא שמדובר ברשימה אחת כללית לכל המותגים שמיוצרים על-ידי אותו יצרן ולא לחלוקה לפי מותגים.

<דן פרידמן: שתיים, לבטל את החובה לתת מידע טוקסיקולוגי.

<דן פרידמן: משרד הבריאות רשאי לפרסם כל מידע שהוא מוצא לנכון.

<דן פרידמן: אנחנו לא מסוגלים לעמוד בנטל הזה.

אבישי ברוורמן: הלאה.

קארין אלהרר: זה ממש לפגוע במהות של החקיקה.

אבישי ברוורמן: רבותי, יש מישהו מחברי הכנסת שתומך בהצעה הזאת?

אבישי ברוורמן: לא.

אבישי ברוורמן: אם כך, אני עובר להצבעה.

אבישי ברוורמן: מי בעד?

יעקב ליצמן: לא - - -

אבישי ברוורמן: אתה ממליץ על ההצעה הזאת של "דובק"?

אבישי ברוורמן: כן.

<צביקה שטוירמן: עשר שניות.

<צביקה שטוירמן: לגבי סעיף קטן (2), אנחנו מבקשים לייחד - - -

<לאה ורון: עורך הדין פרידמן, תנצל את הזמן על מנת לכתוב את הצעתך בדיוק כדי שהוועדה תוכל להצביע, כי חבר הכנסת ליצמן מאמץ אותה.

<צביקה שטוירמן: לגבי סעיף קטן (2), אנחנו מבקשים לשמר עיקרון של מדתיות.

<צביקה שטוירמן: כל רכיב, כפי שכתוב בהצעת החוק, שהוא נמוך מ0.1% ממשקל הטבק במותג, אנחנו מבקשים שבמקום לציין אותו – כי זו יכולה להיות רשימה אין סופית – יירשם חומר טעם וריח.

אבישי ברוורמן: הבנתי.

אבישי ברוורמן: רבותי, זה עניין טכני.

מיכל רוזין: לא, לא, ברור שצריך לסמן את זה על הסיגריות.

אבישי ברוורמן: סליחה רגע, זה עניין מקצועי.

אבישי ברוורמן: אני לא מבין ב-0.1%, 0.2%.

אבישי ברוורמן: אני מקווה שבמשרד הבריאות יש גם common sense, כי כמו שאמרתי, זה טוב להיות אדוק קתולי, אבל לפעמים the enemy of the better is the best.

אבישי ברוורמן: ולכן לא צריך למלא פה את הדברים האלה – יש פה חוכמה גבע?

<חיים גבע-הספיל: לגמרי.

אבישי ברוורמן: תודה רבה.

אבישי ברוורמן: ההערה שלך נרשמה, ואנחנו נבדוק אותה.

אבישי ברוורמן: מר גטניו.

<שבי גטניו: רלוונטי לסעיף הזה.

<שבי גטניו: חברי כנסת צריכים להבין שהנושא של אי-פרסום החומרים זו היתממות.

<שבי גטניו: יש חומרים בתוך הסיגריה שהם לא רוצים לפרסם את זה במשך שנים, חלקם גם בדיני כשרות, ליצמן - - -

יעקב ליצמן: - - -

<שבי גטניו: כמו – תן לי לדבר.

יעקב ליצמן: - - -

<שבי גטניו: אני יכול להראות לך פרסום שהתפרסם במשפטים בארצות-הברית, שיש הפרשות של חתול סיבירי, של בונה - -

יעקב ליצמן: - - -

<אלעד שפר: תן לו לדבר.

<שבי גטניו: - - רגע, אבל אתה לא נותן לדבר למי שמנסה לומר משהו, ליצמן.

<אלעד שפר: תן לו לדבר, אין לך זכות דיבור.

יעקב ליצמן: תשב בשקט.

<שבי גטניו: אדוני היושב-ראש, כל פעם שאנחנו פותחים את הפה הוא מוצא סיבה לסתום לנו את הפה.

<שבי גטניו: הוא נהיה שר הטבק.

יעקב ליצמן: - - -

<קריאה: סליחה, אבישי, אתה מנהל.

<שבי גטניו: משר הבריאות לשר הטבק.

<שבי גטניו: זה לא יתכן.

יעקב ליצמן: - - -

אבישי ברוורמן: אני רציתי לתת - - -

<שבי גטניו: כל פעם שאנחנו פותחים את הפה, הוא סותם לנו את הפה בתירוץ אחר.

יעקב ליצמן: אדוני היושב-ראש - - -

<שבי גטניו: זה לא יתכן.

אבישי ברוורמן: תקשיב אלי עכשיו - - -

<שבי גטניו: כל פעם.

יעקב ליצמן: - - -

אבישי ברוורמן: תקשיב אלי - -

יעקב ליצמן: חצוף שכמוך.

אבישי ברוורמן: - - אני נתתי לדבר הזה - - -

<שבי גטניו: אתה חצוף.

אבישי ברוורמן: אני מבקש, אדוני, צא החוצה.

חנא סוייד: מה זה?

אבישי ברוורמן: תקשיב רגע אלי - - -

יעקב ליצמן: אבל גם ההוא.

יעקב ליצמן: גם ההוא.

יעקב ליצמן: הוא חצוף לא פחות.

<שבי גטניו: תוציא גם אותו, את כולם תוציא.

<שבי גטניו: חצוף.

<אלעד שפר: גם אותי?

<אלעד שפר: שכולם ייצאו.

יעקב ליצמן: חצוף כמוך.

אבישי ברוורמן: רגע, אדוני, לפני שאתה מוציא אותו, תביא אותו הנה.

אבישי ברוורמן: מר גטניו, אני רוצה להסביר לך דבר אחד.

אבישי ברוורמן: אתה יוצא החוצה, אבל אני רוצה להסביר לך.

אבישי ברוורמן: אני גם כן לא כל כך מרוצה מחבר הכנסת.

אבישי ברוורמן: אני גם מחנך את הילדים שלי לא להתנהג כמו בכנסת, הבנת?

אבישי ברוורמן: אבל יש פה כללים, וכל זמן שאני חבר כנסת, אני מכבד אותם.

אבישי ברוורמן: מה שאתה עשית עכשיו – אני נתתי לך לדבר, אתה גם יכול לגרום לבזבוז זמן שכל הוויכוחים האלה היו.

אבישי ברוורמן: במקום לומר את דברך בעשר שניות, מה שהבטחת - - -

<שבי גטניו: הוא לא נותן לי להשלים.

<שבי גטניו: הוא סותם פיות.

אבישי ברוורמן: תקשיב אלי, אתה נהנה מהוויכוח הזה.

אבישי ברוורמן: אז עכשיו תקשיב אלי, זו זכותו.

אבישי ברוורמן: מכיוון שהוא חבר כנסת מותר לו.

אבישי ברוורמן: לך אסור.

<שבי גטניו: הוא משרת ציבור.

<שבי גטניו: אני בעדך.

אבישי ברוורמן: עכשיו צא החוצה.

אבישי ברוורמן: אל תגן עלי.

אבישי ברוורמן: צא החוצה לשתי דקות.

אבישי ברוורמן: עוד חמש דקות תחזור, ואם עוד פעם אחת תדבר לא תהיה בכלל בדיונים.

אבישי ברוורמן: (שבי גטניו יוצא מאולם הוועדה)

חיים כץ: הייתי מגרש אותו מהכנסת, לא מכניס אותו אם הוא מדבר כך לחבר כנסת.

חיים כץ: שלא יכנס לפה בכלל.

חיים כץ: מה זה הדבר הזה?

<צביקה שטוירמן: למען הסר ספק, אנחנו לא מתנגדים לגילוי רכיבים, רק לא פר מותג.

אבישי ברוורמן: רבותי, אני רואה שאנשים רוצים את הדרמות.

אבישי ברוורמן: אני גם יכול לסגור את הישיבה.

אבישי ברוורמן: מצדי שזה ימשך גם הלאה.

אבישי ברוורמן: אני רוצה לגמור את זה היום לכאן או לכאן.

יעקב ליצמן: אבל - - -

אבישי ברוורמן: אני אגמור את הכול.

חנא סוייד: אבל זו הייתה ממש חציית גבול.

חנא סוייד: אנחנו לא היינו צריכים את מטיף המוסר הזה.

<אלעד שפר: יש פה סתימת פיות.

אבישי ברוורמן: מר שפר, אתה רוצה להתבטא?

אבישי ברוורמן: אז צא החוצה.

אבישי ברוורמן: אז צא החוצה.

אבישי ברוורמן: צא החוצה.

אבישי ברוורמן: אם אתה רוצה, צא החוצה.

אבישי ברוורמן: אתה יכול להוציא את עצמך לבד.

<אלעד שפר: תוציא את כל הפעילים נגד עישון החוצה.

אבישי ברוורמן: בבקשה.

אבישי ברוורמן: כולנו.

אבישי ברוורמן: בבקשה, שרת הבריאות, זאת התנהגות לחבר כנסת?

אבישי ברוורמן: את תומכת בזה?

יעל גרמן: לא.

<אלעד שפר: יש פה סתימת פיות.

אבישי ברוורמן: את תומכת בזה?

יעל גרמן: לא.

יעל גרמן: אם אתה שואל אותי, אני חייבת לומר שלהערכתי הלוביסטים מדברים פה הרבה.

יעל גרמן: נציגי - - -

אבישי ברוורמן: את רוצה, בבקשה, קחי, כולם ידברו עכשיו.

יעל גרמן: לא, לא.

יעל גרמן: לא, לא.

אבישי ברוורמן: לא, לא, גמרנו.

אבישי ברוורמן: כולם ידברו עכשיו.

יעל גרמן: אתה שאלת אותי, אז אני אומרת לך.

אבישי ברוורמן: כולם ידברו - -

יעל גרמן: כך אני שומעת.

אבישי ברוורמן: - - למה אני עושה את זה?

אבישי ברוורמן: כי אני יודע - - -

יעל גרמן: אבל אין הצדקה.

אבישי ברוורמן: לא, תקשיבי אלי - - -

יעל גרמן: לא, שאלת, אז אני אענה.

אבישי ברוורמן: יהיה פה בג"ץ.

יעל גרמן: אני אענה.

אבישי ברוורמן: אם אני לא אתן לו לדבר, יהיה בג"ץ.

אבישי ברוורמן: אלה לא ילכו לבג"ץ.

יעל גרמן: אני אענה.

יעל גרמן: זו עדיין לא סיבה.

יעל גרמן: אין הצדקה לא להרמת קול ולא לסתימת פיות, ובוודאי שאין הצדקה לחוצפה כנגד חברי כנסת.

אבישי ברוורמן: לקרוא לשר הבריאות לשעבר חצוף?

אבישי ברוורמן: שר הטבק?

יעקב ליצמן: להגיד עלי רוצח בישיבה הקודמת, בישיבה הנוכחית להגיד שר הטבק.

יעקב ליצמן: את היית מסכימה שייקראו לך ככה?

חיים כץ: למה אתה לא מגיש נגדו תלונה שלא יכנס לכנסת?

חיים כץ: סגור לו את הכניסה לכנסת.

חיים כץ: תשמע, תסגור לו את הכניסה לכנסת.

יעקב ליצמן: הוא - - - אז לא מסכימים.

יעקב ליצמן: אני נגד העישון, אני לא מפחד להגיד מה דעתי - - -

אבישי ברוורמן: אני אראה לך מה כותבים עלי בחדשות.

חיים כץ: אבל הוא לא ידבר.

חיים כץ: כשאתה המנהל אף אחד לא יפתח את הפה, אם הוא לא רוצה, שלא יהיה פה.

יעל גרמן: הוא לא צריך היה לומר לך את מה שהוא אמר, אבל - - -

חיים כץ: אתה המנהל, "תן לו בראש".

יעל גרמן: - - צריך היה לתת לו את זכות הדיבור.

אבישי ברוורמן: חיים, אני מבקש ממך גם כן, מספיק.

אבישי ברוורמן: רבותי, בחדשות המקומיות קרו פה דברים – אני עוד לא ראיתי דברים כמו שכתבו על חברי כנסת, כולל עלי.

אבישי ברוורמן: דברים איומים פה.

אבישי ברוורמן: ולצערי, בכנסת נותנים לכל לעבור בדברים האלה.

אבישי ברוורמן: אני עוד אתייחס לדברים האלה.

דוד צור: יותר מהלול?

אבישי ברוורמן: לא, הלול היה פרומו.

אבישי ברוורמן: אבל לא דיברו על אנשים – רוצחים, שקרנים.

אבישי ברוורמן: מספיק.

אבישי ברוורמן: זה דמוקרטורה.

אבישי ברוורמן: הלאה.

אבישי ברוורמן: רבותי, אני הולך להצביע על ההצעה הזאת.

<לאה ורון: יש פה מקומות ישיבה, בבקשה לשבת או בחוץ.

<איתי עצמון: אדוני, אני רק רוצה להבין את התוספת שהוספנו.

<איתי עצמון: הכוונה היא שהמשרד לא יעביר את המידע שהוא סוד מסחרי לגורמים אחרים.

<מיכל גולדברג: כן.

אבישי ברוורמן: מקובל.

אבישי ברוורמן: מי בעד?

אבישי ברוורמן: בעד אישור הוספת סעיפים 9ב עד 9ו – פה אחד

אבישי ברוורמן: נמנעים – אין

אבישי ברוורמן: אושר פה אחד.

אבישי ברוורמן: הלאה.

<לאה ורון: עכשיו צריך לקיים הצבעה על - - -

אבישי ברוורמן: על הרביזיה.

מיכל רוזין: אפשר לחדד אותה?

<דן פרידמן: כמדומני שחבר הכנסת ליצמן הסכים להערה שלי.

מיכל רוזין: אני לא אוהבת להתנגד לך, אני צריכה להבין על מה אני מצביעה.

<לאה ורון: אשר על כן, צריך לקיים על זה הצבעה.

אבישי ברוורמן: ליצמן, להצביע על ההצעה שלך לגבי "דובק"?

יעקב ליצמן: למה לא?

אבישי ברוורמן: כמה אתה מבזבז כבר?

אבישי ברוורמן: בוא נלך לדברים – הוריד את זה.

<לאה ורון: משך את ההצעה.

<מיכל גולדברג: "איסור לייצר, לייבא או לשווק מוצרי עישון בטעמים או בריחות"

רוברט אילטוב: אדוני היושב-ראש, לפני שאנחנו מתקדמים – הייתי חייב לצאת להצבעה – בנושא הקופסה האחידה, אני מבקש להגיש רביזיה כי אני חייב לצאת להצבעה ולא סיימתי את הדיון.

מיכל רוזין: שאתה נגד או בעד?

אבישי ברוורמן: לא מקובל עליך?

רוברט אילטוב: דיון מחדש.

אבישי ברוורמן: ההצעה שהתקבלה כאן שבהתייעצות ועדת הכלכלה - - -

<איתי עצמון: באישור ועדת הכלכלה.

אבישי ברוורמן: סליחה.

אבישי ברוורמן: בהתייעצות שר הכלכלה ובאישור ועדת הכלכלה.

אבישי ברוורמן: כל הדברים האלה – אתה לא היית.

אבישי ברוורמן: אמרתי שאחיד לא יהיה אחיד במובן שיפגע בתחרות.

אבישי ברוורמן: כל מה שהתכוונת יהיה, לכן זה מיותר.

<איתי עצמון: ובתקנות.

אבישי ברוורמן: זה כבר בתקנות, תבדוק את זה.

רוברט אילטוב: המשמעות שלא תהיה קופסה אחידה.

אבישי ברוורמן: בהחלט.

<איתי עצמון: אלא אם כן אתם תאשרו את זה פה בוועדה.

<קריאה: צריך אישור שר הכלכלה.

<איריס אפשטיין: זאת לא המשמעות.

דוד צור: מה שאתם רוצים שזה יהיה בחקיקה ראשית?

<קריאה: כן.

דוד צור: אבל זו המשמעות כי אין רוב בוועדה לחפיסה אחידה.

דוד צור: איך יהיה רוב, בכנסת אחרת?

דוד צור: אולי.

דוד צור: בכנסת הזאת אין רוב.

אבישי ברוורמן: רבותי, אני לא רוצה להוציא אתכם גם כן.

אבישי ברוורמן: בבקשה.

אבישי ברוורמן: הלאה.

רוברט אילטוב: רגע, זה באישור שר הכלכלה או - - -

<איתי עצמון: בהתייעצות.

אבישי ברוורמן: זה אישור ועדת הכלכלה.

אבישי ברוורמן: ועדת הכלכלה לא תיתן לדברים האלה לעבור נקודה.

רוברט אילטוב: אני רוצה להגיש רביזיה בסוגיה הזאת.

אבישי ברוורמן: רבותי, הצבעה על הרביזיה של שר הבריאות לשעבר חבר הכנסת ליצמן – הצעת חוק הגבלת הפרסומת (בקשה לדיון מחודש בנושא תחולת החוק על אזורי יהודה ושומרון).

מיכל רוזין: גם עזה הוא רוצה.

יעקב ליצמן: לא, הורדתי את זה.

גילה גמליאל: הוא הוריד את הרביזיה.

אבישי ברוורמן: הוא הוריד את הרביזיה הזאת?

אבישי ברוורמן: הוא הוריד את הכול.

אבישי ברוורמן: תודה רבה.

מיכל רוזין: איילת שקד פספסה הצעה חשובה.

אבישי ברוורמן: יולי אדלשטיין, יושב-ראש הכנסת, להפתעתי, לא נתן לי אישור להמשיך.

אבישי ברוורמן: אני חשבתי לגמור היום עד 12:00 את הכול.

אבישי ברוורמן: אני סוגר את הישיבה.

אבישי ברוורמן: תודה רבה.